הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 162, 2018-02-28 09:30

רחל עזריה: בוקר טוב.

רחל עזריה: אני שמחה לפתוח דיון על תכנית ההתייעלות הכלכלית התשע"ח-2019, פרק ד', הצעת חוק להסדר ההימורים בספורט.

רחל עזריה: יש לנו עוד כמה נושאים פתוחים, אבל לפני כן אנחנו נסיים את ההליך הפורמלי של ההקראה, את תעשי את ההקראה, נציג את ההתנהלות עד היום ואת הסיכומים ואחר כך נפתח להתייחסויות להקראה.

<ורד קירו-זילברמן: אני אמשיך להקריא מאיפה שהפסקנו אתמול ואני רק אציין שאנחנו נחזור ונסביר את השינויים שנוספו לנוסח שפורסם אתמול.

<ורד קירו-זילברמן: אתמול הגענו בהקראה, למעשה קראנו את כל התיקון לחוק להסדר הימורים בספורט ואני ממשיכה מסעיף 12 מתיקון חוק הספורט.

<ורד קירו-זילברמן: תיקון חוק הספורט.

<ורד קירו-זילברמן: 12.

<ורד קירו-זילברמן: בחוק הספורט התשמ"ח-1988 (בפרק זה – חוק הספורט) – בסעיף 1, ההגדרות "המועצה להסדר ההימורים בספורט", "הוועדה הציבורית", "חוק להסדר ההימורים בספורט" ו"יתרת ההכנסות" – יימחקו; בסעיף 9(ב), המילים "או לפי חוק להסדר ההימורים בספורט" – יימחקו; בסעיף 17א(ב)- ברישה, במקום "19 חברים" יבוא "20 חברים"; פסקה (5) – תימחק; בפסקה (6), במקום "או נבחריהן" יבוא "שהוא מנהל מחלקת ספורט ברשות המקומית"; אחרי פסקה (13) יבוא: "(14) שני נציגים של התאחדויות או איגודים שאינם מיוצגים על ידי נציגים אחרים במועצה.

<ורד קירו-זילברמן: "; אחרי סעיף קטן (ג) יבוא: "(ג1) במינוי לפי פסקאות (4) עד (14) שבסעיף קטן (ב), לא ימונה מי שעוסק בתחום ההימורים וההגרלות.

<ורד קירו-זילברמן: "; סעיף קטן (ה) – בטל; בסעיף 17ז, במקום "עשרה מבין" יבוא "רוב"; בכותרת סימן ב' לפרק ג, המילים "הוועדה הציבורית" – יימחקו; בסעיף 17י – בפסקה (1), בסופה יבוא "לשם קידומם ופיתוחם של הפעילות הגופנית והספורט בישראל"; במקום פסקה (3) יבוא: "(3) לייעץ לשר בעניין קביעת אמות המידה לתמיכה בתחום הספורט;"; בפסקה (4), במקום "לקבוע, באישור השרים, את" יבוא "לייעץ לשרים בעניין קביעת"; אחרי פסקה (4) יבוא: "(4א) לגבש המלצות בנושאים בתחום הספורט שהשר או שר האוצר ביקשו שתדון בהם וההמלצות יובאו לעיון השרים.

<ורד קירו-זילברמן: "; פסקה (5) – תימחק; סעיפים 17יא עד 17יג – בטלים; בסעיף 17יד – בסעיף קטן (א), במקום "המועצה" יבוא "השרים", במקום "ובאישור השרים, תקבע" יבוא "יקבעו" ובמקום "ותפרסמה" יבוא "ויפרסמו אותה"; בסעיף קטן (ב) – בפסקה (2), המילים "ואמות המידה" – יימחקו; אחרי פסקה (3) יבוא: "(4) סכומי הכספים שייועדו להקצאה בעבור הקמתם או שדרוגם של תשתיות ספורט או מתקני ספורט (בפסקה זו – תשתיות או מתקנים), ולעניין זה רשאים השרים להביא בחשבון, בין השאר, את העניינים האלה: סוגיהם ומספרם של התשתיות או המתקנים; מיקומם של התשתיות או המתקנים בשים לב לפריסה גיאוגרפית, לצרכי הפיתוח של הספורט בישראל או למצב הכלכלי של היישוב שבו הם נמצאים בהתאם למדד החברתי-כלכלי שמפרסמת הלשכה המרכזית לסטטיסטיקה או מדד אחר שייראה לשרים הולם; סוגי הגופים אשר יהיו זכאים להקצאת כספים לשם הקמתם או שדרוגם של תשתיות או מתקנים (בפסקה זו – הגופים הזכאים); לוחות הזמנים לביצוע ההקמה או השדרוג של התשתיות או המתקנים שבהם יידרשו לעמוד הגופים הזכאים; סכום המימון המשלים שיידרש מהגופים הנתמכים והוראות לעניין המרת הזכאות של הגופים הזכאים לתשתית או למתקן אחרים.

<ורד קירו-זילברמן: "; בסעיף קטן (ג), במקום "המועצה, מיוזמתה או לפי פניית השרים, תבחן" יבוא "השרים יבחנו" והסיפה החל במילים "החליטה המועצה" – תימחק; בסעיף קטן (ד), פסקה (2) – תימחק בסעיף קטן (ו), במקום "למועצה" יבוא "לשרים ולמועצה".

<ורד קירו-זילברמן: תיקון חוק הספורט – תחילה והוראות מעבר.

<ורד קירו-זילברמן: 13.

<ורד קירו-זילברמן: תחילתו של חוק הספורט כנוסחו בסעיף 12 לחוק זה, למעט מחיקתן של ההגדרות "חוק להסדר ההימורים בספורט" ו"יתרת ההכנסות" שבסעיף 1 לחוק הספורט, כנוסחו בסעיף 12(1) לחוק זה, ומחיקתה של פסקה (2) של סעיף 17יד(ד) לחוק הספורט, כנוסחו בסעיף 12(8)(ד) לחוק זה, ביום פרסומו של חוק זה (בסעיף זה – יום התחילה).

<ורד קירו-זילברמן: אמות המידה שנקבעו לפי דין לעניין חלוקת יתרת ההכנסות, לפי סעיף 9(ב1) לחוק להסדר ההימורים בספורט, כנוסחו ערב יום התחילה, ועמדו בתוקפן ערב יום התחילה, ימשיכו לחול עד יום ג' בטבת התש"ף (31 בדצמבר 2019), לעניין תמיכה בתחום הספורט, כל עוד לא שונו או בוטלו לפי כל דין.

<ורד קירו-זילברמן: מי שמונה כחבר המועצה הלאומית לספורט לפי סעיף 17א(ב)(5) לחוק הספורט, כנוסחו ערב יום התחילה, יחדל לכהן בתפקידו ביום התחילה.

<ורד קירו-זילברמן: מי שמונה כחבר הוועדה הציבורית לפי סעיף 17יא לחוק הספורט, כנוסחו ערב יום התחילה, יחדל לכהן בתפקידו ביום התחילה.

<ורד קירו-זילברמן: בתקופה שמיום התחילה עד יום כ"ג בטבת התשע"ט (31 בדצמבר 2018), יקראו את חוק הספורט כך שלפני סעיף 17יד יבוא: "אמות מידה לתמיכה ותחולתן.

<ורד קירו-זילברמן: 17יג.

<ורד קירו-זילברמן: השר רשאי לקבוע אמות מידה לתמיכה; קבע השר אמות מידה לתמיכה, יפרסמן ברשומות.

<ורד קירו-זילברמן: אמות המידה לתמיכה יחייבו את המועצה להסדר ההימורים בספורט, כמשמעותה בחוק להסדר ההימורים בספורט, לעניין חלוקת יתרת ההכנסות.

<ורד קירו-זילברמן: בסעיף זה "אמות מידה לתמיכה" – אמות מידה לתמיכה לפי סעיף 9(ב1) לחוק להסדר ההימורים בספורט, בתשתיות יסוד ובמטרות אחרות בספורט, באגודות ספורט, בהתאחדויות, באיגודים ובמועדוני ספורט וכן לתמיכה בפעילויות שמטרתן מניעת אלימות וגזענות בספורט.

<ורד קירו-זילברמן: " תיקון חוק איסור אלימות בספורט.

<ורד קירו-זילברמן: 14.

<ורד קירו-זילברמן: בחוק איסור אלימות בספורט, התשס"ח-2008 (בפרק זה – חוק איסור אלימות בספורט), בסעיף 22(א), פסקה (10) – תימחק.

<ורד קירו-זילברמן: תיקון חוק איסור אלימות בספורט – תחילה והוראות מעבר.

<ורד קירו-זילברמן: 15.

<ורד קירו-זילברמן: תחילתו של סעיף 22(א) לחוק איסור האלימות בספורט, כנוסחו בסעיף 14 לחוק זה, ביום פרסומו של חוק זה (בסעיף זה – יום התחילה).

<ורד קירו-זילברמן: מי שמונה לחבר המועצה למניעת אלימות בספורט לפי סעיף 22(א)(10) לחוק איסור האלימות בספורט, כנוסחו ערב יום התחילה, יחדל לכהן בתפקידו ביום התחילה.

רחל עזריה: אוקיי, מצוין.

רחל עזריה: בבקשה, אני מבקשת שתציג את אופן ההתנהלות כרגע.

רחל עזריה: שם מלא לפרוטוקול.

<עופר בוסתן: עופר בוסתן, ראש מינהל הספורט ויושב ראש צוות היישום למעבר סמכויות הטוטו למשרד, בעצם מינוי שניתן על ידי שני מנכ"לי המשרדים, מנכ"ל משרד האוצר ומנכ"ל משרד התרבות.

<עופר בוסתן: בראשית דבריי אני רוצה להתנצל שלא הגעתי אתמול לישיבה החשובה.

<עופר בוסתן: היה לנו חתימת הסכם שיתופי פעולה עם קפריסין, ישיבה שנקבעה מזמן ולא יכולתי להיעדר ממנה ואני מתנצל על היעדרות מישיבה כל כך חשובה שהייתה אתמול.

<עופר בוסתן: אני יכול לומר שלנגד עינינו ולנגד עיניי, כיושב ראש צוות היישום, עמדו מספר מטרות ואני רוצה להדגיש אותן.

<עופר בוסתן: אחת זה שיפור העבודה שלנו מול כל גופי הספורט במדינת ישראל וכמובן שיפור איכות השירות שהם מקבלים.

<עופר בוסתן: אנחנו לא באים, ואני אמרתי את זה גם בוועדה, לעשות את העבודה כמו הטוטו, אנחנו רוצים לעשות את זה טוב יותר וזו המטרה שעומדת לנגד עינינו.

<עופר בוסתן: אני יכול לומר שבשבועות האחרונים קיימנו עשרות שעות עבודה וישיבות בסוגיות השונות בצוות היישום שבו חברים גם המשרדים השותפים וגם נציגי הוועד האולימפי ונציגי המרכזים.

<עופר בוסתן: קיימנו מספר ישיבות בצוות היישום וכן בצוותים המקצועיים, נגענו וניסינו לגעת בכל המכשולים, בכל הפרטים והאתגרים שעומדים לנגד עינינו ומיפינו את כל החסמים ואנחנו מנסים למצוא תשובות הולמות לכל הדברים האלה.

<עופר בוסתן: אני יכול לומר שאני סומך את ידיי על נציגי משרד המשפטים, משרד האוצר, החשבות, נציגי הספורט שנמצאים בוועדה שאנחנו ניגע ונמצא את הפתרונות לכל החסמים שהועלו במשך הזמן בישיבות האלה.

<עופר בוסתן: אני יכול לומר שאם אחרי המיפוי הגעתי להבנה שיש לנו שתי סוגיות מאוד חשובות שאנחנו צריכים לתת את הדעת עליהן, אחד זה הנושא של ניהול תקין, זה אחד הנושאים שבאמת מיפינו את הנושא ובצוותים המשותפים שלנו ננסה להגיע להבנות, גם עם רשם העמותות, גם בפגישות איתם, על מנת לנסות לפשט את הנושא של ניהול תקין ולסייע לגופים שנתמכים.

<עופר בוסתן: לגבי המועצה הלאומית לספורט, אני חייב לציין ששימשתי כממלא מקום יושב ראש המועצה מספר חודשים וכסגן יושב ראש המועצה הלאומית כעת, אני בטוח שאנדריי אחרי זה ירחיב, ידבר גם מהמועצה, אבל מבחינתי אני חייב לומר שבכל התקופה ששימשתי בתפקיד הזה, כשנכחתי בישיבות, ונמצאים במועצה הלאומית כל נציגי הספורט, אני חייב לציין את האווירה הטובה שהייתה שם, אני חייב לציין שההחלטות שם התקבלו פה אחד, המשמעות היא שלמרות שלמדינה היה רוב במועצה הלאומית ההחלטות התקבלו פה אחד.

<עופר בוסתן: יכולים להעיד החברים שנמצאים פה, שכאשר לא הייתה הסכמה עם ההצעה שהביאה המדינה, חזרנו אחורה, קיימנו דיונים והגענו בכל הישיבות, בכל שלוש השנים של הפעילות, להחלטה פה אחד בכל ההסכמות.

<עופר בוסתן: אני חושב ורואה שהמשמעות היא לא גדולה כמועצה מייעצת, כי היא הייתה מייעצת גם קודם.

<עופר בוסתן: ההחלטה להרחיב את הנוכחות של אנשי הספורט במועצה היא החלטה נכונה, היא תביא לידי ביטוי מקצועיות, נציגי הספורט יהיו בכמות יותר גדולה מנציגי המדינה וגם שם אנחנו מקווים שאנחנו נמשיך לקבל את ההחלטות באחריות גדולה, במחויבות גדולה, ואני רואה בזה מנוף להצעיד את הספורט הישראלי ביחד עם כל הגופים קדימה.

<עופר בוסתן: אני רואה בזה התגשמות של יציבות תקציבית ואנחנו נעבוד במשותף בצוותים.

<עופר בוסתן: גברתי, אנחנו מקימים גם צוותי יישום פנימיים, הם שותפים, כל הספורט, הגדרנו את זה גם למנהלי מחלקות הספורט, גם לאיגודים, גם לנציגי הוועד האולימפי, הם יהיו חלק מתוך הישיבות הפנימיות ואני מקווה שההחלטה תוכיח את עצמה.

<עופר בוסתן: אנחנו נעשה את הכול על מנת לשפר את הדברים שטעונים שיפור ואני משוכנע שאנחנו גם נצליח.

רחל עזריה: מצוין.

רחל עזריה: תודה רבה.

רחל עזריה: אני חושבת שהדברים שלכם חשובים כי הם בעצם נותנים את התיאור מהשטח, של מה שקורה בשטח.

רחל עזריה: אנחנו נמשיך, אני רוצה שאנחנו נשמע את השינויים והסיכומים - - -

עודד פורר: אני רק אשמח להגיד כמה דברים, בגלל שאני אצטרך גם לצאת.

עודד פורר: את יודעת את לוחות הזמנים שלנו.

רחל עזריה: כן, בבקשה

עודד פורר: אני ביקשתי בישיבה הראשונה אולי שני נושאים משמעותיים שחשוב לשים עליהם את הדגש.

עודד פורר: האחד הוא שסכום התמיכה לא ייפגע, ישוריין גם מקיצוצים - - -

רחל עזריה: אז אני אתייחס לזה עכשיו.

עודד פורר: אני מבין שיהיה לזה איזה שהוא מענה.

עודד פורר: הנושא השני הוא מתווה היישום, שאני ביקשתי שייווצר איזה שהוא מנגנון של מתווה היישום לפני האישור שלו בכנסת, או שתהיה לנו פה איזה שהיא יכולת להשפיע עליו וליישם אותו.

עודד פורר: אני הבנתי שבישיבה הקודמת הציגו פה את מתווה היישום, לאיזה כיוון הם כן יכולים ללכת, איך הם יפעילו ויתמכו במרכזים הקטנים.

עודד פורר: אני חייב לומר בהקשר הזה שיש עדיין שם כמה סוגיות.

עודד פורר: יוסי, אני הבנתי שאתה אמרת שאתה ערב לכך שלא תהיה בעיה תזרימית ואתה תעביר את הכספים בזמן למרכזים, כי הרי בסוף אם כל הגופים הקטנים יוכלו לקבל את התמיכה במרכזים, כדי שהמרכז יוכל לתמוך בהם גם הוא צריך לקבל את הכסף מהמשרד.

עודד פורר: הבעיה היא שכשהוא מקבל את הכסף, לפי מנגנון התמיכות הממשלתי, יש פה כמה נקודות שעלולות ליצור בעיות, אחת זה אם העודפים כן מגיעים או לא מגיעים או שהם תקועים, כי משרד האוצר - - - בשביל שהעודפים יגיעו ראש אגף התקציבים צריך לחתום על הבקשה לעודפים כדי שזה יגיע לדיון בוועדת הכספים.

עודד פורר: לא פעם ולא פעמיים העודפים מוחזקים על שולחנו של הממונה על התקציבים תקופה לא קצרה, אני אגיד את זה בלשון המעטה.

עודד פורר: המשמעות היא שעכשיו למשרד לא יהיה את הכסף בכלל להעביר למרכזים.

עודד פורר: יותר מזה, כדי להעביר מקדמות, זה לא תלוי בהכרח בך, יוסי, ברור לי שאתה תרצה, אבל יבוא החשב הכללי ויגיד 'סליחה, אני לא מאשר את המקדמות', למה?

עודד פורר: 'כי אני לא ראיתי עכשיו שאתה עומד בתוך מסגרת התקציב שלך ומאיפה אתה מביא את הכסף', כי עדיין לא קיבלת את התקציב הזה או שהתקציב עדיין לא אושר, קל וחומר אם אני אדבר פתאום בשנה שאנחנו נמצאים על 1 חלקי 12 וב-1 חלקי 12 תמיד התמיכות הולכות לסוף כי תמיכות אפשר לשלם רטרואקטיבית ובדיעבד וכל התזרים הזה הולך ליפול על כתפיהם של המרכזים והאיגודים שלדעתי לא יוכלו לעמוד בזה.

עודד פורר: זאת הסיבה גם, גברתי, שאני ביקשתי שלפחות מתווה היישום, האישור שלו, וזה לא צריך להיעשות בחופזה, זה לא צריך להיעשות עכשיו, בשבוע-שבועיים הקרובים, יש לנו זמן, שמתווה היישום יעבור איזה שהיא בקרה של הכנסת, בין אם זה באישור, בין אם זה בחובת היוועצות.

עודד פורר: דיווח זה בדרך כלל שאנחנו נקבל את התמונה המוגמרת ולא תהיה לנו שם איזה שהיא השפעה.

עודד פורר: אני לא יודע, אני לא שם פה עכשיו, אני אומר שאם לא יהיה הסעיף צריך יהיה למצוא את הפתרון שלנו תהיה השפעה על מודל היישום.

רחל עזריה: אז אני מבקשת מהיועצת המשפטית, אני חושבת שזה רעיון טוב, אני חושבת שזה פותר לנו הרבה מהמורכבות של איך מייצרים את האיזונים והבלמים.

עודד פורר: כל המתווים שיציגו לנו עכשיו נעשו בחופזה.

עודד פורר: אתם יודעים מה?

עודד פורר: שבו, תחשבו, שבו עם המרכזים.

עודד פורר: ברור לי שיש רצון טוב וכוונה טובה גם מצד האוצר, גם מצד משרד הספורט וגם - - -

רחל עזריה: אתה מדבר על זה ש - - - בוא תדייק בדיוק מה אתה מבקש.

עודד פורר: המעבר של הקבוצות הקטנות והאיגודים וכל המרכזים הקטנים, וראיתי את עיסאווי נכנס, הוא יצא כבר - - -

<אריאלה מלכה: הוא כבר ייכנס.

עודד פורר: מכבי כפר קאסם, כדי שהם יקבלו, הם לא יידעו לעבוד מול מערכת מרכב"ה, חבל על הזמן.

רחל עזריה: לא, זה אמרנו.

רחל עזריה: מה שאתה אומר?

עודד פורר: הם יצטרכו לעבוד מול המרכז, תהיה פה בעיה תזרימית - - -

רחל עזריה: לבעיה התזרימית די קיבלנו תשובות.

רחל עזריה: אתה מדבר על מתווה היישום?

עודד פורר: כן.

עודד פורר: התשובות שניתנו לגבי המתווה הזה בפעם הקודמת מעלות גם הן כל מיני שאלות שאני חושב שצריך לייחד להן דיון נפרד ולכן אני לא חושב שמתווה היישום חייב להיות בלחץ עכשיו עם חוק ההסדרים.

עודד פורר: אני מקבל את זה, יש לנו זמן ולכן אני רוצה שאיפה שהוא בחוק נכניס את היכולת שלנו לפקח על המתווה הזה.

עודד פורר: אני רוצה שתהיה לנו אמירה בנושא.

רחל עזריה: אוקיי.

רחל עזריה: אז שאלה מאוד משמעותית שעלתה לגבי הסכם שיהיה בדומה להסכם שיש למשרד התרבות עם גופי התרבות, אז באמת הראו לי את ההסכם, הוא נותן מענה, אנחנו קבענו להמשיך את הדיון על ההסכם, אבל ישנו הסכם שמנסה לתת מענה ולוודא שלא יהיו קיצוצים רוחביים בספורט - - -

<עופר בוסתן: בגופי הספורט.

<עופר בוסתן: יהיו קיצוצים בספורט, אבל בגופי הספורט - - -

רחל עזריה: לא יהיו קיצוצים בגופי הספורט, זה לא יגיע לקצה, אבל אנחנו עוד נקיים איזה שהוא דיון על ההסכם.

רחל עזריה: יש בעיה עם לעשות את זה בחוק, הייעוץ המשפטי, אתם רוצים להסביר?

<קריאה: יש לזה השלכות רוחב.

רחל עזריה: יש לזה השלכות רוחב.

רחל עזריה: משרד המשפטים?

רחל עזריה: למה בעצם אי אפשר להכניס את ההסכם לחוק?

רחל עזריה: זו שאלה שנשאלה.

<לימור תוסיה כהן: אני לא מומחית לתחום הזה, אבל מה שאנחנו יודעים זה שזה עניין של סמכות שר האוצר ובדרך כלל לא מוסיפים דברים כאלה לחוק.

<איליה כץ: אנחנו דיברנו בישיבה שהייתה כאן אתמול, אנחנו יכולים להגיע להסכמות מול המשרד כמו שאנחנו מגיעים להסכמות מול כל משרד לגבי צעדי מדיניות, אבל עדיין ממשלה חייבת לשמור לעצמה את הגמישות לטפל באירועים בלתי צפויים.

<איליה כץ: אנחנו חיים במדינה שיש בה אירועים בלתי צפויים, יכול להיות מצב - - -

זוהיר בהלול: זו מדינה שתמיד יש בה אירועים בלתי צפויים.

זוהיר בהלול: הפוטנציאל של הקיצוצים יהיה מונח על השולחן יום אחרי יום.

<איליה כץ: הסברנו בישיבה שהייתה אתמול שעדיין, למרות אי הוודאות המסוימת שיכולה להיות כתוצאה מאירועים בלתי צפויים עדיין עדיף לגופי הספורט להישען על תקציב המדינה מאשר על תקציב הימורים תנודתי.

<איליה כץ: הראינו את זה באמצעות דוגמה מעולם התרבות, שהכספים שלו גדלו בקצב מהיר יותר מאשר הכספים שגדלו, כספי הספורט שנשענו על כספי ההימורים.

<איליה כץ: הראינו גם שהכספים שם גם היו יותר ודאיים, הכספים של עולם התרבות ולכן זה מראה שכמדיניות הממשלה בהחלט יכולה לתת יותר מאשר ההימורים.

<אריק קפלן: רק תראו לנו את ההסכם.

רחל עזריה: אריק, אי אפשר.

רחל עזריה: אתה רוצה לדבר, אז אתה צריך לחכות וכבר סימנתי לך שאני אתן לך לדבר.

<איליה כץ: מעבר לזה, יש הבנות מול המשרד שכל הגידולים בתקציב זה הבנות שנקבעות בהחלטת ממשלה.

<איליה כץ: למעשה כשקורה קיצוץ רוחבי המשרד רשאי להחליט מאיפה להוריד את הקיצוץ הרוחבי ויש הבנות מול המשרד שהכסף לא יירד מהגופים, אלא הוא יירד מפעילויות גמישות אחרות של המשרד.

זוהיר בהלול: גברתי היושבת ראש, אם הוא יונק מתוך מדיניות וכוונות של מדיניות אז למה בכלל צריך להתכנס פה?

זוהיר בהלול: בואו נשאיר את הדברים על כנם, בואו נשאיר את ההבנות שרירות וקיימות ולמה לנו להתכנס כדי לחוקק חוק בחוק ההסדרים?

זוהיר בהלול: אני לא מבין.

זוהיר בהלול: הרי זה חיץ כל כך רחב, זה מעגל כל כך רחב שמאפשר לשר לפעול לכאורה מתוך מניעים פוליטיים.

רחל עזריה: תסביר.

רחל עזריה: אני לא חושבת שהמסקנה היא שלא צריך לחוקק את החוק, בסדר?

רחל עזריה: זה אמירה שאתה רוצה לומר וזה בסדר גמור, אבל מה מבחינתך, מה מפריע לך ואיזה הגנות היית רוצה?

רחל עזריה: זו השאלה, איזה הגנות?

זוהיר בהלול: אני רוצה הגנה מפורשת בחוק שלא יהיו קיצוצים, שהספורט ימשיך להתפתח.

זוהיר בהלול: למשל יש לי נקודה שמאוד מציקה לי, זה תקציב המתקנים, האם הוא יתבצע, האם יובטח שהוא יתבצע?

<גיא אטיאס: אמרנו את זה אתמול.

רחל עזריה: אני חייבת לומר לך, כל דיון אמרנו, אני לא יודעת עדיין מי לחוץ פה, כל דיון אמרנו את זה.

<איליה כץ: אולי נזכיר עוד פעם, חבר הכנסת בהלול, תכנית המתקנים מובטחת, מעוגנת, עד - - - כולל כל הכספים שלא יצאו, מובטח שהם ייצאו, יש הבטחה מלאה של משרד האוצר שכל הכספים האלה ייצאו ושר האוצר חתום על התכנית הזו.

<איליה כץ: ומעבר לזה, כחלק מההבנות במסגרת הדבר הזה, גם תכנית המתקנים גדלה מעבר למה שהיה מתוכנן.

<איליה כץ: עכשיו, אנחנו באמת חושבים שזה יהיה דבר מאוד מאוד מוזר ל - - -

סאלח סעד: זה יופיע בסעיפי החוק?

<איליה כץ: שנייה, אני אנסה להסביר.

<איליה כץ: אני חושב שזה דבר מאוד מאוד מוזר לבוא ולקבוע שספציפית תקציב הספורט, ולא תקציב ההשכלה הגבוהה ולא תקציב המדע ולא תקציב הביטחון או תקציב החינוך, יחולו עליו איזה שהן קשיחויות שלא חלות על כל תקציב אחר.

<איליה כץ: זה יהיה דבר מוזר כהחלטת מדיניות.

סאלח סעד: לגבי המתקנים שאתה מדבר עליהם, הכול בסדר, אבל זה מופיע בסעיפי החוק?

סאלח סעד: מופיע בסעיפי התקציב?

<גיא אטיאס: כן.

סאלח סעד: איפה זה מופיע?

סאלח סעד: אתה יכול להצביע לנו?

<גיא אטיאס: ב-2019, בספרי התקציב מופיע בסיס תקציב לתכנית המתקנים.

<גיא אטיאס: ובחוק מופיע שהמדינה נכנסת לנעלי ההתחייבויות של המועצה להסדר ההימורים.

<גיא אטיאס: זה היה התיקון שהמועצה להסדר ההימורים ביקשה וזה תוקן בחוק.

<קריאה: אתה יכול להראות את הסעיף הזה?

<גיא אטיאס: את הסעיף?

יואל רזבוזוב: ראינו, היה שם כמה?

יואל רזבוזוב: 150?

<קריאה: זה תוקן, במקום 'תאפשר לשלם' 'ישולמו'.

<גיא אטיאס: לא, במקום 'רשאי' 'ישולמו'.

<גיא אטיאס: נכון.

<תמיר כהן: עמוד 4, סעיף 10(ג), 'כספים שהוקצו כדין על ידי המועצה' ורשום 'ישולמו', אנחנו חייבים לשלם אותם.

רחל עזריה: יש לכם תשובה?

רחל עזריה: בסדר?

<גיא אטיאס: נתנו תשובה.

<גיא אטיאס: סעיף 10(ג) בחוק מחייב אותנו.

רחל עזריה: מה עוד מבחינתך, חבר הכנסת בהלול?

רחל עזריה: לגבי הפלאט, אמרנו.

זוהיר בהלול: החשש שלי, את יודעת, המניעים הפוליטיים באמת זה לא אמירה, זה חשש אמיתי.

רחל עזריה: לא, אני מסכימה.

רחל עזריה: אני חושבת שבדיון הזה זה מאוד - - -

זוהיר בהלול: הקרבה, למשל, של השרה לראש רשות מקומית יכולה לתת לו עדיפות.

<גיא אטיאס: היא לא יכולה.

זוהיר בהלול: ניכור בינה לבין ראש רשות - - -

רחל עזריה: רגע, רגע, במקום להעיר הערות ביניים 'לא יכולה', זה אחד הדברים שהוא רוצה לקבל מענה ואני מבקשת שניקח עוד התייחסויות מחברי הכנסת ואז אנחנו נבקש מענה.

רחל עזריה: בסדר, יש פה חשש לפוליטיזציה, אנחנו יודעים את זה.

רחל עזריה: צריך לתת לזה מענה.

עיסאווי פריג': רחל, אני מבין את הריצה המטורפת שאתם עושים בהקראה ובדיונים ולאן אתם רוצים להגיע, אני חוזר על אותם דברים.

עיסאווי פריג': בלי שהכסף יהיה צבוע ובטוח לספורט, בלי שתניחו את דעתנו בסוגיה הזו אני אישית לא מוכן לזרום עם החוק.

רחל עזריה: אז אחת, זה לוודא שהכסף צבוע.

רחל עזריה: מה עוד?

עיסאווי פריג': והמועצה הלאומית, כפי שאמרתי, או שמבטלים אותה או שמשאירים אותה עם שיניים, מועצה קובעת ולא מועצה מייעצת.

עיסאווי פריג': כפי שאמרתי אין חצי היריון.

רחל עזריה: אוקיי.

רחל עזריה: אלה שתי ההערות שלך.

עיסאווי פריג': שנייה, אני אומר לך איך אני רואה את הדברים.

זוהיר בהלול: עיסאווי, אני מצטרף אליך למועצה הלאומית.

זוהיר בהלול: המועצה הלאומית צריכה להיוותר על כנה, אבל היא צריכה להיות מנותקת, עצמאית, מכל השפעות פוליטית.

עיסאווי פריג': זה בהחלט.

זוהיר בהלול: למה זה לא מוצא חן בעיניך?

<גיא אטיאס: לא אמרתי כלום.

עיסאווי פריג': והדבר השלישי, מנגנון היישום לגבי חלוקת הכספים לקבוצות ולמרכזים, צריך להיות מנגנון שיניח את דעתנו, הקבוצות לא יכולות לעבוד מול פקידי האוצר ואני אומר את זה גם לטובתכם, לא כדאי לכם להיות שם.

עיסאווי פריג': אבל אני רוצה להבטיח שהסוכרייה שעכשיו ניתנה לשנה-שנתיים, תחת הכותרת העלאת תקציב הספורט בשביל לרכך את האווירה ושהכול יזרום אני רוצה להבטיח שזה אכן ימשיך.

עיסאווי פריג': היום אתם נמצאים, מחר אתם לא נמצאים, היום השרה נמצאת, מחר לא.

עיסאווי פריג': אתם רוצים את הכסף והם את הכוח.

עיסאווי פריג': אני רוצה את הספורט, זה מה שמעניין אותי.

עיסאווי פריג': נכון לעכשיו דעתי לא נחה.

רחל עזריה: אוקיי, אז אני שוב חוזרת על הנקודות.

רחל עזריה: אחת, שלא יהיה קיצוץ.

עיסאווי פריג': נוודא שהספורט, איך הציגו לנו את המצגת אתמול?

עיסאווי פריג': 47% מ-2017 עד 2018, קו עלייה בתרבות, אני רוצה שיהיה קו עלייה בספורט, לוודא שתקציב המהמר הישראלי שבא למועצת ההימורים ומיועד לספורט יהיה תקציב צבוע.

עיסאווי פריג': זה אחת.

עיסאווי פריג': המועצה הלאומית, אני רוצה שתמשיך לקום מקצועית, מקבל את ההערה של זוהיר, שהיא צריכה להיות כמה שיותר רחוקה מפוליטיקה, ומנגנון החלוקה לגופים ולקבוצות, אני רוצה מנגנון יישום טוב.

רחל עזריה: ומנגנון החלוקה שפירטו לנו אתמול, הוא מבחינתך?

עיסאווי פריג': מנגנון החלוקה, לאוצר לא צריכה להיות נגיעה, הוא לא צריך להתעסק עם זה.

רחל עזריה: לא, זה משרד הספורט הציג.

עיסאווי פריג': מה משרד הספורט צריך את המנגנון הזה?

עיסאווי פריג': אני שואל אתכם, למה אתם מכניסים את הראש למיטה חולה?

עיסאווי פריג': אתם עם התיאטראות הקיימות ועם העיריות הקיימות עשיתם כל כך עשרות פקידים, תתחילו להתעסק עם 1,000 אגודות?

עיסאווי פריג': חברים, לא טוב לכם ולא טוב לאגודות.

עיסאווי פריג': תקשיבו, אתם לא מתעסקים עם מועצות ועם מוסדות מסודרים, אתם מתעסקים עם קבוצות כדורגל ב-ג' ו-ד' ובקושי ב', זה לא לכם.

עיסאווי פריג': עזבו אתכם מ - - -

רחל עזריה: אז מה אתה מציע?

עודד פורר: מה יקרה עכשיו כשמכבי כפר קאסם ילדים א' יעלה פתאום ליגה ועכשיו כשהם עולים שנה עכשיו הם מקבלים תקצוב - - -

עיסאווי פריג': נו, תצאו מהמחשבה הזו.

עיסאווי פריג': ונקודה שנייה, מי שמחלק את הכסף צריך להיות מבפנים, איש ספורט, יעני מבפנים, חי את הספורט.

עיסאווי פריג': אתם פקידוּת, חיים במספרים, לא חיים את השטח.

עיסאווי פריג': אתה מבין מה שעיסאווי אומר?

עיסאווי פריג': אתם לא חיים את השטח.

עיסאווי פריג': זה אלמנט מאוד חשוב.

עיסאווי פריג': עכשיו, אני אמרתי אתמול, לא מפריע לי שהכסף יילך לבריכה של האוצר, שהאוצר ייהנה מפירות הכסף ומכל ההשקעות.

עיסאווי פריג': בסדר, אנחנו מדינה אחת, שכל הכסף צריך להיות במקום, אבל חלוקה, אין נגיעה למשרד הספורט, היא צריכה להיות במקום אחר.

עיסאווי פריג': לגבי המתקנים, רק תכנית ביצוע, לוודא שאכן ימשיכו.

עיסאווי פריג': אתם יכולים להמשיך עם המתקנים, עם כל הכבוד, אבל לוודא שהמצב יתבצע.

עיסאווי פריג': זה בגדול.

עיסאווי פריג': נכון לעכשיו אין פתרונות.

רחל עזריה: בסדר גמור.

רחל עזריה: ויש לנו גם את ההערות שלך, זוהיר.

רחל עזריה: סאלח, אתה רוצה?

סאלח סעד: אני מצטרף למה שאמר עיסאווי בעניין - - -

רחל עזריה: אתה צריך בפעם הבאה לשבת לפניו, כי תמיד אתה מצטרף.

עיסאווי פריג': אני מוכן לשבת שם ואני מבטיח לך שיהיה לי מה להגיד.

סאלח סעד: אני אגיד לך למה אני מצטרף, הרבה פעמים לא הצטרפתי אליו, אבל במקרה הזה אני מצטרף אליו.

רחל עזריה: לא, אין לי בעיה.

סאלח סעד: האמת היא שהוא חי את הספורט, הוא מכיר את הדברים האלה, אני רק יש לי - - -

רחל עזריה: גם גילינו שאתה היית שחקן.

סאלח סעד: כן, אבל הייתי רחוק מתקציבים, רק שחקן, מכניס גולים, רק גולים.

רחל עזריה: מי פה לא היה שחקן?

סאלח סעד: הוא לא היה שחקן, הוא היה מנהל.

רחל עזריה: אתה היית שחקן?

רחל עזריה: אתה גם, עיסאווי, נכון?

עיסאווי פריג': אני נולדתי למשפחה שבגיל 18 הטיסו אותי לאוניברסיטה 'לך תביא תואר', ועזבתי את הכדורגל בנוער.

זוהיר בהלול: איך הכדורגל הפסיד.

רחל עזריה: עודד, אתה היחיד, אין לך איזה מדליה או משהו?

עודד פורר: אני הייתי שופט כדורסל, מוסמך.

עודד פורר: שיחקתי במכבי רחובות כדורסל עד גיל 16.

רחל עזריה: ידעתי, היה צריך לחשוף את זה.

עודד פורר: עכשיו בואו נראה מה הרקע של יואל.

עודד פורר: בגלל הצבא הפסדתם שופט כדורסל.

<קריאה: יורם, אם יואל רזבוזוב יתחיל לדבר על הרזומה שלי אנחנו ניבלע בתוך האדמה.

<קריאה: אז, בבקשה, אל תדבר, יואל.

רחל עזריה: לכן לא שאלתי.

יואל רזבוזוב: אני יכול להגיד לכם שאני קיבלתי הרבה יותר גביעים ותעודות ומדליות אחרי הג'ודו פה בכנסת.

יואל רזבוזוב: כל מקום שאני מגיע מעניקים לי מדליה, יש לי הרבה יותר.

סאלח סעד: אז אני אומר, רחל, כל חברי הכנסת דיברו על אותו דבר, למעשה.

סאלח סעד: גם זוהיר וגם החברים שלנו עודד ויואל דיברו על אותו דבר, וגם את, הרי המנגנון חסר לנו כאן.

סאלח סעד: אנחנו צריכים לפקח על זה, מי מפקח על זה?

סאלח סעד: אני אומר לך מה, פוליטיזציה וספורט לא הולכים ביחד.

סאלח סעד: זה יכול לשחק בכל מיני משרדים, בכל מיני אגפים, בכל מיני מקומות, הכול בסדר, אנחנו יודעים שיש פוליטיקה ואנחנו יודעים שהאוצר מחלק לכאן ולכאן, הכול בסדר, אבל ספורט, ריבונו של עולם, אנחנו חיים את הספורט יום יום.

סאלח סעד: עד עכשיו זה לא היה ככה, עד עכשיו הפוליטיקה הישראלית הייתה רחוקה מאוד מחלוקת הכספים לקבוצות הספורט, אז למה אתם צריכים להכניס למיטה החולה הזו - - -

עודד פורר: החשש שלכם הוא מהבירוקרטיה?

עודד פורר: אין לי מחלוקת, הכוונה של כולם, של האוצר ו - - -

רחל עזריה: רגע.

רחל עזריה: בבקשה.

סאלח סעד: אז באמת אתם צריכים להיות רחוקים מקבלת ההחלטות האלה, שחלוקת הכספים, תהיו רחוקים ממנה.

סאלח סעד: רחוקים ממנה.

סאלח סעד: אל תיכנסו לזה ואני אומר לכם, לפחות בחקיקה, אני אומר לך, רחל, שנוסיף סעיף שלא ייפגעו מרכזי הספורט, המרכזים.

סאלח סעד: עד עכשיו הם קיבלו את ההעברות הכספיות, 4%, 5%, אני לא יודע כמה, או בסכום קצוב מסוים.

רחל עזריה: זה גם נושא שהייתם צריכים לתת לנו את התשובה.

סאלח סעד: אני מבקש שהכספים יעברו באופן סדיר, אם זה בסכום קצוב, שנתי, או תשאירו את ה-4% שקיימים כל הזמן.

סאלח סעד: זה מאוד חשוב.

סאלח סעד: ומנגנון החלוקה צריך להיות ברור לפני חתימה על ההסכם או לפני החקיקה.

עיסאווי פריג': אתמול, רחל, אני נהייתי יותר מודאג אחרי שאיליה ותמיר דיברו, ואיליה במיוחד, שאמר, 'חברים, משרד הספורט לא שונה משאר המשרדים, המדיניות תהיה אותה מדיניות'.

עיסאווי פריג': איליה אמר את זה מפורשות שהכסף לא הולך להיות צבוע.

עיסאווי פריג': אמר את זה.

עיסאווי פריג': הוא לא התבייש ואמר את זה, כל הכבוד לו.

עיסאווי פריג': זה עוד מוסיף דאגה למה שהולך להיות.

עיסאווי פריג': אני אומר את זה, שייכתב בפרוטוקול, אני אומר לכל הנוכחים כאן, זה רגע מכונן לספורט, זה רגע מכונן לספורט, התהליך שעובר כאן, אני אומר לכם, יהיה בכייה לדורות.

עיסאווי פריג': רחל, אנחנו - - -

רחל עזריה: לא, אתה חושב שזה מה שיקרה, אבל התפקיד שלנו הוא למנוע את זה שזה יקרה.

עיסאווי פריג': מה לעשות שבן אדם לומד מניסיון ולומד מאיך רואים את הדברים, מה לעשות?

עיסאווי פריג': לא הכול כתוב בספרים, הניסיון יותר חזק מכל אלמנט אחר.

עיסאווי פריג': אפילו ברמה של רשות מקומית, שרשות מקומית נכנסת לקבוצות ספורט הכול מתמוטט, הכול מתחיל פוליטיקה.

עיסאווי פריג': אותו דבר עם האוצר, אתם רשות, רשות ממלכתית, לא אתה, מי שעליך, הפוליטי שעליך יכתיב לך, 'אם האגודה ישים את זה, אנחנו נדאג להם', 'אם זה ישים את זה נדאג להם'.

עיסאווי פריג': זה לא אתה, אתה עדיין ברמת פקיד, אבל יבוא הפוליטיקאי ואתה תהיה חייב לבצע את הדברים.

עיסאווי פריג': אני לא רוצה שתהיו שם, אני לא רוצה שתהיו שם, אל תהיו על עיוור, ואללה אני מסתכל ורואה מספרים והולך, לא ככה מנהלים ספורט.

עיסאווי פריג': ספורט זה רגש, ספורט זה אהבה, בספורט לא משחקים במספרים אחד ועוד אחד, בספורט אתה צריך לחיות את האווירה בכדי לדעת.

עיסאווי פריג': אסור לפוליטיקה ולפוליטיקאים שיהיו שם.

עיסאווי פריג': אסמע מיני, רחל, אני יודע מה אני אומר.

עודד פורר: עיסאווי, גם פוליטיקה זה רגש.

עיסאווי פריג': לא, ניתן להם 50% בינואר.

עיסאווי פריג': וואו, 50% בינואר, שמעתי אנשים מדברים, 'וואו, תראה את הספורט, המצגת היפה'.

עיסאווי פריג': תראה, המקלדת סובלת כל דבר, אפשר לבנות הכול, 'תראה איך זה'.

עיסאווי פריג': כל זה חארטה בארטה, בעוד שנתיים-שלוש הדברים ייראו אחרת.

עודד פורר: יבוא פתאום חשב שלא - - -

עיסאווי פריג': יבוא אחרת ויפסיקו - - -

<תמיר כהן: לא - - -

עיסאווי פריג': עזוב, תמיר, אל תגן על זה.

<תמיר כהן: אני לא - - -

עיסאווי פריג': אתה פקיד שבאת לבצע את העבודה שלך וקיבלת משימה, 'לך תעביר את זה'.

עיסאווי פריג': זו דעתי.

רחל עזריה: עיסאווי, תקשיב, אני מבינה, אבל אני כל הזמן חוזרת ואומרת, ברגע ששינינו את השיט של ההימורים בספורט אז התקציב קטן, עכשיו השאלה היא מה אתה היית רוצה לראות שמשתנה.

רחל עזריה: מה שאתה אומר, הבטחת התקצוב זה האירוע מבחינתך?

עיסאווי פריג': אני קבעתי פגישה עם האוצר ביום ראשון, אני אציג להם בבוקר.

רחל עזריה: אנחנו לא סוגרים עכשיו.

רחל עזריה: בוא תמשיך, קבעת פגישה.

עיסאווי פריג': אני אציג להם מה אני חושב, את המנגנון ואת ה - - -

רחל עזריה: אז בוא תציג עכשיו, מה ביום ראשון?

עיסאווי פריג': אני אומר לך את זה, זה רגע מכונן.

רחל עזריה: אתה פשוט רוצה שיהיה?

עיסאווי פריג': אני שאמרתי שהם יותר חכמים ממני - - -

<תמיר כהן: חס ושלום.

עיסאווי פריג': אני לא אומר את זה בציניות, חס וחלילה.

עיסאווי פריג': אתה יודע למה?

עיסאווי פריג': מה מקור החכמה שלכם?

עיסאווי פריג': שאתם שולטים בנתונים, זה מקור החכמה שלכם.

עיסאווי פריג': אתם רואים דברים שאני לא רואה אותם ולא יכול לראות אותם.

עיסאווי פריג': ברגע שאני מבקש משהו, רוצה צביעת כסף לספורט, תביא לי פתרון, יש לך המון פתרונות.

עיסאווי פריג': אני עשרות ומאות דיונים ורפורמות קיימתי בבית הזה בשנים האחרונות וראיתי, אתם יכולים ויש לכם את הכוח ויודעים לחשוב מחוץ לקופסה, השאלה אם אתם רוצים.

עיסאווי פריג': עוד נקודה שאני רוצה לדבר לעניין 'כולנו', לכחלון, שר האוצר.

עיסאווי פריג': הרי שר האוצר, תקשיבי טוב מה שקורה, תראי איזה נקודה מעניינת שהולכת להתפתח והכול כתוב, ימים יגידו, יכתבו על זה ויגידו 'עיסאווי אמר', הוא בא עם מדיניות להילחם בהימורים כי זה בא מהשכבות החלשות.

עיסאווי פריג': התהליך והמהלך, תקשיבו טוב, חברים, שנעשה עכשיו והעברת הכסף לבריכה של האוצר, יהיה אינטרס אצלכם, אצל שר האוצר הבא, שיהיו יותר הימורים כי אתם חשים את הכסף.

עיסאווי פריג': זה בניגוד מוחלט למדיניות של כחלון שהתווה.

עיסאווי פריג': תקשיבו טוב למה שאני אומר, כי מה שיעניין אתכם אתם, שורות, אתם על עיוור, ובצדק, אתם עושים את העבודה שלכם.

עיסאווי פריג': שורות.

עיסאווי פריג': היום כחלון שר אוצר, מחר יבוא שר אוצר אחר, אתם רוצים מקורות כסף, תייצרו, מאיפה נייצר?

עיסאווי פריג': תגבירו את ההימורים וזה מה שיהיה.

עיסאווי פריג': אתה תראה, ימים יגידו.

סאלח סעד: מה הבעיה שלכם?

סאלח סעד: למה הכסף הזה לא צבוע?

רחל עזריה: טוב, סאלח, בקצרה ואז אני רוצה שהם יענו כדי שנוכל להתקדם.

סאלח סעד: איליה, מה הבעיה שלכם שלא יהיה כסף צבוע?

סאלח סעד: אם אתם מאמינים שהכסף הזה אכן יעבור לספורט למה שלא יהיה צבוע?

<תמיר כהן: אני אתייחס ממש בקצרה, לבקשת היו"ר.

<תמיר כהן: לגבי צביעה של כסף, אין דבר כזה צביעה של כסף בתקציב, תהליך הצביעה של הכסף נקרא בסיס התקציב.

<תמיר כהן: ברגע שהוא בבסיס תקציב התקציב לא משתנה, הוא רק הולך וגדל, כמו שאנשי משרד התרבות והספורט הראו.

<תמיר כהן: לגבי החשש שהעלה חבר הכנסת עיסאווי, לגבי השנים העתידיות, מכיוון שהכנסות המדינה למעשה מקבלים את הכסף מהטוטו והמדינה מקצה את הכסף לספורט אז אנחנו מודעים לזה, זה חשש שעלה, גם משרד המשפטים העלה אותו וגם הייעוץ של הוועדה וגורמים נוספים.

<תמיר כהן: מה יהיה בעוד 30, 40 שנים, מה המדיניות של השרים?

<תמיר כהן: זה אנחנו לא יכולים לדעת, אבל העובדות שמדברות היום בשטח הן ש-30 שנים המדינה לא עשתה שום מדיניות בשוק ההימורים החוקיים ובשנתיים האחרונות המדינה עשתה כברת דרך, לפי עניות דעתי, חסרת תקדים.

<תמיר כהן: כלומר הכיוון הוא הפוך.

<תמיר כהן: אם משהו יקרה להכנסות המדינה, כתלות מהכנסות המועצה, הן רק הולכות וקטנות.

<תמיר כהן: אז אנחנו בתור מדינה אנחנו בחשיפה ולא לכיוון השני, אנחנו שמים את כל ה - - -

עיסאווי פריג': דבר.

<תמיר כהן: ושוב, אני אמרתי, בפעם הראשונה, אתם לא רואים את זה בתהליך החקיקה, אבל החלטת הממשלה שמדברת על כל המהלך מקימה גם ועדה לפיקוח על שוק ההימורים החוקיים שתסתכל קדימה ותבחן לא רק תכניות הימורים חדשות, אלא תבחן גם את תמהיל ההימורים הקיים, היא תבחן בכל ההיבטים וככל שהיא תמליץ להוריד עוד תכנית הימורים.

<תמיר כהן: זה עוד מנגנון שנועד למנוע את מה שאתה אמרת בעתיד.

עיסאווי פריג': תמיר, המדינה חילקה בשנה האחרונה 300 רישיונות גידול קנביס, מעבדות, 300 רישיונות, והן מחכות לאישור היצוא של המדינה וזה יגיע בקרוב, למה?

עיסאווי פריג': אנחנו הולכים להיות אחת המדינות הגדולות בעולם ביצוא קנביס כי זה אמור להכניס שלושה מיליארד שקל בשנה לקופת המדינה.

עיסאווי פריג': לא חשבנו על הסטלה, חשבנו על הכסף וזה מה שיקרה.

עיסאווי פריג': תעזוב אותי בטה טה טה, תהיה ריאלי.

עיסאווי פריג': אתה תעשה את העבודה שלך ואני מבין אותה, אני רוצה בחקיקה להבטיח שהכסף הזה לא ייפגע ואין לו שום קשר עם מהמר הספורט.

עיסאווי פריג': זה מה שאני רוצה להבטיח לך.

עיסאווי פריג': תבטיח לי בחקיקה.

רחל עזריה: עיסאווי, אני רוצה שאתה תקבל תשובות לשאלות ששאלת ולא רק לעניין הזה.

<תמיר כהן: אנחנו נשב.

רחל עזריה: תשבו איתו?

רחל עזריה: תשבו היום.

<תמיר כהן: נשב מיד אחרי הדיון.

רחל עזריה: אחרי הדיון, בסדר.

רחל עזריה: עודד פורר, שביקש שזה יגיע לוועדה לדיווח על המנגנון.

רחל עזריה: אני מבקשת להוסיף את זה.

<איליה כץ: לאיזה ועדה, היושבת ראש?

רחל עזריה: או אלינו או ל - - -

<איליה כץ: אנחנו נשמח להגיע לפה להציג את המנגנון.

<ורד קירו-זילברמן: בסדר, ככל שיש הסכמה שנניח תוך תקופת זמן מסוימת הממשלה תגיע או השר לדווח או השרה על התקדמות הליכי היישום לקראת יישום החוק אז אנחנו יכולים לכתוב אפילו ועדה שהכנסת תחליט, זה יכול להיות ועדת הרפורמות.

<ורד קירו-זילברמן: אמרה היושבת ראש חובת דיווח, זאת אומרת אנחנו יכולים להכניס חובת דיווח.

<ורד קירו-זילברמן: אני חייבת להגיד שלא מקובל שהכנסת מתערבת עד כדי כך בעבודת הממשלה, אז ככל שאפשר ורוצים אנחנו בעד חובת דיווח.

רחל עזריה: אני אדבר עם חבר הכנסת פורר, אני אבין ממנו מה בדיוק ו - - -

יואל רזבוזוב: אולי מבחינת הוועדה, נגיד ועדת הרפורמות הוקמה רק בקדנציה הזאת.

רחל עזריה: לא, כי אנחנו מדברים על - - - תראה, אחד הדברים שאנחנו מחוקקים בחוק שלא כל התוכן ברור במאה אחוז, אז אנחנו רוצים לוודא שכשזה קורה אז הכנסת תהיה מדווחת.

רחל עזריה: אני צריכה להבין מעודד מה בדיוק הוא רצה ו - - -

<שקד כסלו: אני רק רוצה לומר שהוקם צוות יישום כדי להבטיח שגופי הספורט לא ייפגעו וכדי שהתהליך יהיה כמה שיותר חלק, אבל תמיכות זה לחלוטין פררוגטיבה של ה - - -

רחל עזריה: לא, אז דיברנו על תהליך היישום.

<שקד כסלו: אני אומרת, תהליך היישום הוא בעצם לעניין של איך יעשו התמיכות.

<שקד כסלו: תמיכות עושה הממשלה - - -

רחל עזריה: לא, זה תהליך היישום הכללי, אני שאלתי אותו.

<תמיר כהן: אין לנו שום בעיה לבוא ולדווח לכם מה עשינו ב - - -

<איליה כץ: הוועדה הזו, או ועדת החינוך, אם תרצי.

רחל עזריה: לא, זה בסדר, כל עוד זה בקדנציה הזו אז זה הוועדה הזו, בואו נראה מה קורה בקדנציה הבאה.

רחל עזריה: עוד דבר שאני ביקשתי בדיון הקודם זה לגבי ה - - - עיסאווי, זה מתייחס למה שאתה התייחסת אליו, הנושא של הקבוצות הקטנות, האיגודים הקטנים, לוודא שהם יהיו פטורים מהרבה מהבירוקרטיה, אז אני ביקשתי שיפטרו לשנתיים הראשונות.

<שקד כסלו: על אישור ניהול תקין?

רחל עזריה: על אישור ניהול תקין.

רחל עזריה: שהם לא יצטרכו עכשיו להתחיל - - -

עיסאווי פריג': לא, אני נגד זה.

רחל עזריה: אתה נגד זה?

עיסאווי פריג': בטח נגד זה, אני רוצה שהקבוצות יתנהלו טוב.

רחל עזריה: אבל הם יצליחו תוך שנה - - -

עיסאווי פריג': ועובדה שדרך המרכזים מביאים ניהול תקין שנתי, למה שאני אפטור?

<גיא אטיאס: עיסאווי, זה לא עניין של אישור ניהול תקין, זה מתי.

<חביב קטן: אתם מדברים על דברים שונים.

עיסאווי פריג': לא, אתה אומר שנתיים.

רחל עזריה: רגע, עיסאווי, תן רגע.

רחל עזריה: אתה מתפרץ, סליחה.

רחל עזריה: אתה לא שומע על מה אנחנו מדברים אז אתה לא יודע אם אתה בעד או נגד.

רחל עזריה: בבקשה.

<חביב קטן: אין כוונה לפטור את האגודות הקטנות מחובת אישור ניהול תקין, הן חייבות בזה גם היום.

<קריאה: היום אנחנו גם דורשים ניהול תקין, מי שאין לו ניהול תקין - - -

<חביב קטן: אנחנו פשוט לא רוצים שאם נקבע תאריך כלשהו ביום אחד פתאום אגודה כזאת או אחרת תיפול, לכן אנחנו אומרים יש שנתיים-שלוש, ניתן להם יחס מיוחד, לכל המועדים של ניהול תקין, בתקווה לכנס אותם למועדים מוסכמים בהמשך הדרך.

עיסאווי פריג': ידידי חביב, אתה מדינה, אתה שלטון חוק, אסור לך להתחיל עם זה, בגלל זה אני אומר לך, תן לאגודות לעבודה איתם, לא אתה.

עיסאווי פריג': אתה צריך להיות הגג השלטוני עם הנוהל התקין.

רחל עזריה: אבל מה זה אומר, עיסאווי?

רחל עזריה: מה אתה אומר?

עיסאווי פריג': מה אני אומר?

עיסאווי פריג': ברגע שאני בדיון בכנסת אומר שאני רוצה אגודה שאין לה ניהול תקין, לאפשר לה שנתיים עד שתתארגן ותביא את הניהול תקין אחרי זה, זה תקדים מסוכן גם עבורם.

<גיא אטיאס: לא, זה לא המצב.

רחל עזריה: הטענה היא - - -

עיסאווי פריג': חברים, בגלל זה אני לא רוצה שתהיו שם.

עיסאווי פריג': אתם לא מבינים אותי.

<קריאה: לא, אנחנו לא נאפשר את זה.

<שקד כסלו: - - - כדי לקבל תמיכה מהטוטו.

עיסאווי פריג': אני רוצה שאתם תהיו הראי האידיאלי של המדינה, חד וחלק.

עיסאווי פריג': מי שעומד בקריטריונים - - - תביני, בגלל זה תני להם.

עיסאווי פריג': אני, שהייתי יושב ראש קבוצה, לא היה לי ניהול תקין היו מחזיקים - - -

רחל עזריה: עיסאווי, הטענה היא שהמדינה מתחילה ל - - -

עיסאווי פריג': שלושה-ארבעה חודשים, בסדר, אתם לא הייתם עושים את זה.

רחל עזריה: בבקשה, יוסי.

<יוסי שרעבי: תודה רבה, אני ברשות

<יוסי שרעבי: כם רוצה להתייחס לכל הדברים שעלו כאן

<יוסי שרעבי: בצורה מסודרת כי עלו כאן הרבה מאוד סוגיות ואני אגיד למה הגענו להבנות ומה עדיין דברים פתוחים וגם להתייחס לסוגיות עקרוניות שעלו כאן.

<יוסי שרעבי: קודם כל אני חייב לומר שגם חבר הכנסת פורר וגם חבר הכנסת פריג' אומרים דברי טעם, ניכר בהם שהם מכירים את עולם הכנסת ועולם הממשלה היטב, עודד, אני לא מופתע, כי חבר הכנסת פורר היה מנכ"ל משרד ממשלתי אז הוא מכיר את כל הפרוצדורות למיניהן ואני מתרשם לגמרי שגם חבר הכנסת פריג' מצוי היטב בעולם הספורט, אבל אני רוצה לומר כמה דברים.

<יוסי שרעבי: אחת, חברים, אנחנו לא נכנסים לחלל ריק, גם היום נקבעות אמות מידה, כסף מחולק על פי אמות מידה, אין דבר כזה שאפשר לצבוע לקבוצה כזו או לקבוצה אחרת או לתת מתקן כזה או מתקן אחר.

<יוסי שרעבי: יש תכנית מתקנים, התכנית הזו אושרה, בתכנית הזו יש זכאויות, יש קרנות, יכולים להגיש, אי אפשר לחלק כסף בלי אמות מידה.

<יוסי שרעבי: זה גם קיים היום, הטוטו רק מחלק את הכסף, הטוטו לא קובע אמות מידה, אמות המידה נקבעו בצורה שוויונית, כך שאין מצב כזה, אפרופו פוליטיזציה, שמישהו יכול לקבל החלטה, שר כזה או שר אחר, מנכ"ל כזה או מנכ"ל אחר.

<יוסי שרעבי: הוא לא יכול להחליט שהוא רוצה לתת לגוף כזה מגרש או לאחר לתת מגרש, אין מציאות כזאת, אין חיה כזאת, אי אפשר לעשות את זה, הכול בתנאים שוויוניים.

<יוסי שרעבי: אז בעניין הזה תנוח דעתכם, המציאות לא משתנה כאן.

<יוסי שרעבי: התהליך שאנחנו מדברים עליו לא משנה את המציאות הזאת וחשוב להבין את זה.

<יוסי שרעבי: דבר שני שעלה כאן, אנחנו לא יודעים מה זה תקציב צבוע, אנחנו יודעים, כשאנחנו מגיעים להבנה עם האוצר אנחנו מקבלים סעיף תקציבי שיש לו ייעוד, יש לו מטרה, יש מאחוריו תכנית עבודה ויש לו תקציב בסיסי.

<יוסי שרעבי: תקציב בבסיס זה אומר תקציב צבוע, בעניין הזה האוצר צודק.

<יוסי שרעבי: ברגע שהאוצר מקציב סכום לספורט הישראלי בתוך בסיס התקציב הוא צבע את הכסף.

<יוסי שרעבי: הכסף הזה מיועד לספורט, הוא לא מיועד לשום דבר אחר.

<יוסי שרעבי: עכשיו, אני חייב לומר לכם שבמעלה הדרך בתקופה שלי כמנכ"ל המשרד היו פעמים שאני בדקתי את הנכונות של האוצר לשחק בתקציב המשרד בין היחידות השונות שלו וגם להקשיב, ואמרתי 'תקשיבו, סדרי העדיפויות שלי השנה זה אולי פחות תרבות, או פחות ספורט, יותר תרבות'.

<יוסי שרעבי: האוצר מקפיד מאוד, לא תמיד על פי תפיסות העולם שלנו, לשמר את תקציב הספורט לספורט, תקציב התרבות לתרבות, הוא לא מאפשר מעבר ביניהם ואם תרצו זה סוג של מדיניות של האוצר שדווקא צובע את הכסף לספורט ולא מאפשר למשרד לשחק בין היחידות השונות.

<יוסי שרעבי: זה סוג של אמירה לגבי כסף צבוע, כך שחייבים להגיד שהמדיניות של האוצר משמרת את תקציבי הספורט באופן מאוד מובהק ולא מאפשרת מעברים בין יחידות תקציביות שונות בתוך המשרד.

<יוסי שרעבי: דובר כאן הרבה על פוליטיקה ופוליטיזציה של עולם הספורט.

<יוסי שרעבי: כשאני נכנסתי למשרד, אני רוצה לומר לכם, עשיתי איזה שהוא שקף שהציג את עולם הספורט, עולם הספורט הוא עולם פוליטי.

<יוסי שרעבי: שאף אחד לא יתבלבל, עולם הספורט הוא עולם פוליטי, לגמרי פוליטי, הרבה מאוד גופים עם הרבה מאוד אינטרסים והרבה מאוד שיקולים.

<יוסי שרעבי: חלק מהתהליך שעשתה בזמנו השרה לימור לבנת, כשהיא החליטה להרחיק את הפוליטיקה מהספורט, זה הקמת המועצה הלאומית ולייצר איזה שהם איזונים לכל הגופים שחיים את הספורט, שנועד דווקא למנוע את הפוליטיקה, לא של משרדי הממשלה, את הפוליטיקה של עולם הספורט, של גופי הספורט, של איגודי הספורט.

<יוסי שרעבי: אז כשמדברים על פוליטיקה של מדינה אני רוצה להגיד לכם שבספורט יש פוליטיקה חבל על הזמן וחלק מהתהליך כאן הוא דווקא ליצור מצב - - - אני חייב להגיד, המועצה הלאומית עבדה באופן מאוד יפה והצליחה לתכלל את כל השיקולים של כולם באופן ממלכתי ויצרה את האיזונים הנכונים בין כולם, במובן הזה נעשתה כאן עבודה מאוד יפה, וככל שהיא ידעה לעשות את זה מה טוב, וככל שהיא לא ידעה לעשות את זה אז יהיו מחלוקות.

<יוסי שרעבי: היו ויכוחים, אבל היה הרבה מאוד כוח, הכוח הזה במידה מסוימת היה גם משתק כי ההחלטות היו החלטות של הבנות, לא תמיד באמת החלטות של אסטרטגיות.

<יוסי שרעבי: אני לא אכנס כאן לאיזה שהוא נאום ארוך לגבי איך שאני רואה את הדברים, אבל אני יכול להגיד לכם שההבנות האלה, היה להם גם משהו משתק, אבל זה ניתוח שאני אעשה בהזדמנות אחרת, לא עכשיו.

<יוסי שרעבי: ההבנות האלה יצרו משהו משתק, כי הם יותר הביאו למצב שהיו פשרות בין הגופים ולא תמיד אסטרטגיה של מדינה, כי לעולם הספורט אין אסטרטגיה.

<יוסי שרעבי: יש לוועד האולימפי אסטרטגיה, יש לאילת אסטרטגיה, יש לזה אסטרטגיה, יש לאיגוד אסטרטגיה, אין אסטרטגיה לעולם הספורט במדינת ישראל כי אין אף גורם במדינת ישראל שמוביל את הספורט הישראלי.

<יוסי שרעבי: המהלך הזה בפעם הראשונה יוצר מצב - - -

רחל עזריה: טוב, יוסי - - -

<יוסי שרעבי: רגע, שנייה.

רחל עזריה: טוב, בואו - - -

<יוסי שרעבי: רחל, תני לי, עם כל הכבוד, תני לי רגע לסיים.

<יוסי שרעבי: יש כמה נקודות שאני רוצה להתייחס אליהן.

רחל עזריה: אבל, יוסי, תקשיב, עזוב את ה - - -

<יוסי שרעבי: לא, אני רוצה להתייחס לדברים שעלו כאן.

רחל עזריה: בוא נעשה את זה פשוט, בסדר?

<יוסי שרעבי: אבל יש סוגיה של מנגנון שהעליתם, יש סוגיה של המועצה.

רחל עזריה: רגע, רגע, אני אתן לך להתייחס.

רחל עזריה: יש פה פערי דעות בין אנשים שאני שומעת ממשרדי הממשלה שמסבירים למה המהלך הזה ישחרר את הספורט מהפוליטיקה ויש אנשים שחושבים אחרת.

<יוסי שרעבי: לא, אני לא שם.

רחל עזריה: הניסיון לשכנע, הוא נראה לי פשוט עקר.

רחל עזריה: אנחנו צריכים לתת את העוגנים ואת ההגנות.

<יוסי שרעבי: אני לא מנסה לשכנע, אבל אני רוצה להתייחס לדברים שהעליתם כאן.

<יוסי שרעבי: אתם מבקשים התייחסות של המשרד אז תנו להתייחס לדברים שעלו כאן.

רחל עזריה: אין בעיה.

<יוסי שרעבי: עלו כאן שני דברים, אחד זה סוגיית המנגנון.

<יוסי שרעבי: דיברתם על התקצוב, התייחסתי.

<יוסי שרעבי: דיברתם על סוגיית המנגנון.

<יוסי שרעבי: אנחנו אמרנו לאורך כל הדרך, אם המדינה תדע להעמיד לנו מנגנון יעיל אנחנו לא נרצה להיות שם, אבל כמו שאמר כאן חבר הכנסת, אין כאן חצי היריון, אין מציאות שבה מעבירים את האחריות למדינה ונותנים את הסמכות לגורם אחר.

<יוסי שרעבי: זה לא קיים באף מקום, זה גם לא יכול להתקיים כאן.

<יוסי שרעבי: אם רוצים לשמר את המצב הקיים ולא להעביר את הכסף למשרד ולהמשיך להתנהל בטוטו, בבקשה, יש לזה השלכות ומשמעויות, מאה אחוז.

<יוסי שרעבי: אין מצב שבו אתה מחזיק את המקל בשני הקצוות.

<יוסי שרעבי: אם מעבירים את האחריות למדינה יש למדינה אחריות ואז המועצה הופכת להיות מועצה מייעצת ולא קובעת.

<יוסי שרעבי: אין מצב שהכסף במדינה ויש גוף אחר שקובע איך יחולק הכסף, אין חיה כזאת בשום מציאות שאני מכיר.

<יוסי שרעבי: גם בעולם התרבות זה לא קיים.

<יוסי שרעבי: אם מישהו רוצה לתת למועצה את הכוח לחלק, אז שלא יעביר את הכסף למשרד, שימשיך לעשות את המנגנון שקיים היום.

<יוסי שרעבי: כשיבוא האוצר ויגיד 'אוקיי, אני מגדר לכם את הכסף', כמה האוצר נותן?

<יוסי שרעבי: אני מתחייב בסכום מסוים ובזה נגמר הדיון, הוא יעביר את הכסף בתוך החוק, יעביר את הכסף לטוטו ונמשיך הלאה, לא קרה שום דבר.

<יוסי שרעבי: התחייבו ל-800 מיליון, אם האוצר מייצר 500, הטוטו מייצר שורת רווח 500, התחייב האוצר להשלים ל-300, יעביר את זה לטוטו, נחלק את הכסף ונגמר הדיון, לא צריך חקיקה, לא צריך שום דבר, רק לאפשר לאוצר להעביר את הכסף.

<יוסי שרעבי: אבל אם מחליטים בהחלטה של מדיניות של ממשלה שמעבירים את הכסף למדינה, אז אין חצי היריון.

<יוסי שרעבי: דבר נוסף, מבחינתי אין בעיה, כבוד היושבת ראש, שאנחנו נחזור, שוועדת היישום תחזור, יש לה זמן ביוני, לחזור לכאן או לכל מקום אחר שתגידו ולדווח על התוצאות של ועדת היישום.

<יוסי שרעבי: אם אנחנו נגיע למסקנה, גם אנחנו, אם אני אגיע למסקנה שאנחנו לא מצליחים לייצר מנגנון שהוא מנגנון יעיל, שהוא מנגנון מאפשר, אני גם לא רוצה להיות שם.

<יוסי שרעבי: אני לא רוצה מחר שיזכרו את הקדנציה שלנו כקדנציה שיצרה מצב שבו הגופים, גופי הספורט במרחקים, לא מצליחים לקבל את הכסף בזמן ונקלעים לבעיות.

<יוסי שרעבי: אנחנו לא רוצים.

<יוסי שרעבי: אנחנו מנסים להתמודד עם זה, מייצרים כל מיני פתרונות יצירתיים ואנחנו מאמינים שאפשר.

רחל עזריה: טוב.

<יוסי שרעבי: ומשפט אחרון.

<יוסי שרעבי: ניהול תקין.

<קריאה: יוסי, איך אתה - - -

רחל עזריה: לא, אנחנו לא מפתחים עכשיו דיונים.

רחל עזריה: מספיק, נגמר.

<יוסי שרעבי: משפט אחרון על ניהול תקין.

<יוסי שרעבי: אני חושב שהטוטו עובד בצורה שאנחנו צריכים לאמץ אותה.

<יוסי שרעבי: הטוטו אומר את הדבר הבא, אין דבר כזה שניהול תקין לא יהיה שנתיים, אין חיה כזאת, אנחנו גם לא נאפשר את זה, אין מציאות כזאת, אבל מה יש?

<יוסי שרעבי: יש מצב שבו אתה צריך להגיש את הניהול התקין עד פברואר, לקבוצות לפעמים יש קושי להגיש עד פברואר והטוטו שומר את הכסף, מחכה עד דצמבר, שהם יביאו את הניהול תקין.

<יוסי שרעבי: אני חושב שבמקרה הזה נצטרך לחשוב על פתרון דומה במדינה ונאפשר להם לשמור את הכסף, להביא את הניהול תקין עד דצמבר.

<יוסי שרעבי: כמו שקיים בטוטו.

רחל עזריה: אוקיי.

רחל עזריה: אנחנו נעבור לכמה דוברים שביקשו להתייחס.

רחל עזריה: שתי דקות לכל אחד מהדוברים, מנכ"ל איגוד הפוטבול, בבקשה.

<אהוד שרון: אני לא אדבר הרבה, משהו שנאמר.

<אהוד שרון: אני מסכים מאוד עם מה שאמר עיסאווי פריג', שתי נקודות שהן חשובות.

<אהוד שרון: לגבי ההסכם שעלה אני מבין שאי אפשר להראות אותו, מצד שני אני לא חושב שהוא חוסה תחת איזה שהוא חיסיון בטחון המדינה או משהו כזה, תקנו אותי אם אני טועה.

<אהוד שרון: תראו את ההסכם, תנו לנו להבין מה קורה.

רחל עזריה: הלאה, הנושא הבא.

<קריאה: מה זאת אומרת הנושא הבא?

רחל עזריה: זה עלה שלוש פעמים בדיון פה.

רחל עזריה: זה מורכב מבחינה משפטית.

רחל עזריה: זה האירוע שאנחנו נמצאים בו, אז מה שאני ביקשתי זה שאני אראה את ההסכם.

רחל עזריה: אני ראיתי את ההסכם.

יואל רזבוזוב: גם אני ראיתי.

רחל עזריה: חברי הכנסת שביקשו רואים את ההסכם ואני חייבת לומר שדעתי עוד לא נחה, זאת אומרת אנחנו עדיין בדיון, אבל אני חושבת שגם אנחנו יכולים לסמוך על חברי הכנסת, נציגי הציבור, שאנחנו עושים את עבודת הפיקוח, שזה תפקידנו לעשות.

רחל עזריה: לפתוח את ההסכם, זה מורכב מבחינתנו.

<אהוד שרון: עכשיו שאלה שנייה שעלתה פה ואני חייב עוד להמשיך לשאול, אם מישהו מבקש את ההסכם לפי חוק חופש המידע הוא יקבל אותו?

<קריאה: בוודאי.

רחל עזריה: זה עניין שלכם.

<קריאה: נענה, הכול בסדר.

<אהוד שרון: דיברו פה על העניין של המנגנון וליצור את המנגנון והמנגנון, אפשר לחזור ביוני.

<אהוד שרון: למה לא ליצור את המנגנון קודם?

<אהוד שרון: יש פה תחושה שלא שמים את העגלה לפני הסוסים, יש עגלה ואין סוסים, זאת התחושה.

<אהוד שרון: אני אומר את זה כאיגוד שהוא בינוני קטן, כי סך הכול 2,000 ספורטאים, אמנם הספורט הקבוצתי החמישי בארץ, אבל רק 2,000 ואני רוצה להבטיח את האפשרות של המועדונים שלי להמשיך להתפתח ולהתקיים.

<אהוד שרון: יש לי ספורטאים שמשלמים כסף כדי לקחת חלק בספורט, כמו הרבה מאוד איגודים.

<יוסי שרעבי: החוק נכנס ב-19', אני מזכיר לך.

רחל עזריה: יוסי, סליחה, זה לא עובד ככה.

<אהוד שרון: אני אומר שוב, החוק מבחינתי, המנגנון, אני בטוח שאנשים פה עובדים קשה מאוד כדי להבטיח את הדבר הזה, אני בטוח, אני לא נכנס פה למלחמות עולם, למה לא לתת לנו את המנגנון, למה - - - ואז לחוקק את החוק?

<גיא אטיאס: אבל אמרנו מה המנגנון.

<גיא אטיאס: אמרנו מה המנגנון אתמול, הוצג המנגנון.

<אהוד שרון: המנגנון, אני עדיין לא יודע - - -

<גיא אטיאס: המנגנון הוא, אני אחדד.

<גיא אטיאס: אני אסביר.

<גיא אטיאס: קודם כל הוא נוסה - - -

רחל עזריה: לא, אדוני, אתה לא מתחיל עכשיו לענות.

רחל עזריה: תודה רבה.

רחל עזריה: יעל ארד.

<יעל ארד כהנא: טוב, צהריים טובים לכולם.

<יעל ארד כהנא: עופר, אהלן.

<יעל ארד כהנא: קודם כל תודה רבה ואני מקשיבה בקשב רב לדיון, אני חושבת שרבים מהדברים שעופר ויוסי ממשרד הספורט אמרו, בחלקם הראשון הם נכונים.

<יעל ארד כהנא: המועצה הלאומית הוקמה לפני ארבע שנים, היא הוקמה, לא נתווכח על הסיבות שהיא הוקמה, אבל היא הוקמה כדי שתהיה ממשלת ספורט בישראל, כדי שהספורט יתנהל באיחוד אינטרסים ולא בניגוד אינטרסים.

<יעל ארד כהנא: יוסי, אני מאוד אוהבת את מה שאתה אמרת על הפוליטיזציה של הספורט, זו גאוניות, מה שאמרת, אתה איש מאוד אינטליגנטי וזה מאוד יפה שלקחת את הנושא של יש אינטרסים לכל ארגון, שמתוקף זה הוא קם והוא מייצג את האינטרסים של הארגון הבינלאומי שהוא מייצג את זה, הפכת את זה לפוליטיזציה.

<יעל ארד כהנא: מאוד מאוד יפה עשית את זה.

<יעל ארד כהנא: המועצה הלאומית לספורט עבדה מאוד יפה בשנים האחרונות, בשנה הראשונה לקח לה זמן, חבלי לידה, גם הטוטו לא תמיד האמין ביכולת של המועצה הלאומית באמת לייצר מדיניות ואני חושבת שהמדיניות והאסטרטגיה שיוצרה על ידי המועצה הלאומית לספורט שבראשה בשנים הראשונות עמד עודד טירה הייתה מצוינת.

<יעל ארד כהנא: ובאמת זה נכון, בדיוק כמו שיוסי תיאר, זה נכון שהרבה פעמים התווכחנו והגענו להסכמות, אבל מה שעמד מעל הראש של כולם זה העובדה שלמועצה יש שיניים.

<יעל ארד כהנא: זה לא היה רק הכבוד ההדדי בין הארגונים, זה לא היה רק הכבוד ההדדי של משרד הספורט למתנדבים מהספורט, זה היה הרבה פעמים המטרייה הזאת שהמדינה נתנה, ולא בכדי היא נתנה, לפני ארבע שנים.

<יעל ארד כהנא: גם אורי שפר, שהיה ראש מינהל הספורט, איש ותיק מאוד שבא מהספורט, גם לימור לבנת, הקימו את המועצה בדיוק כדי לסגור כל מיני שטחים אפורים שנוצרו.

<יעל ארד כהנא: ואני חייבת להגיד גם על ארגוני הספורט, ארגוני הספורט קודם לא עבדו באיחוד אינטרסים, אמר יוסי נכון, היו המון ניגודי אינטרסים והמועצה היא שליכדה את ארגוני הספורט תחת התובנה שאני לא יושבת במועצה הלאומית כדי לייצג את הוועד האולימפי, אני יושבת כדי לייצג את הספורט.

<יעל ארד כהנא: ואני רוצה להגיד עוד דבר.

<יעל ארד כהנא: מדברים פה הרבה מאוד על מתקנים.

<יעל ארד כהנא: אני רוצה להזכיר, ואני בטוחה שיואל יסכים איתי, אני עוד זוכרת את הכתבות של יואל שלא היה לו מה לאכול בתור ספורטאי, ההון האנושי הוא לא פחות חשוב מהמתקנים, אנחנו מבטיחים בכסף צבוע את המתקנים ואנחנו צריכים גם להבטיח שההון האנושי, שזה ספורטאים, מאמנים ומנהלים, יוכלו להוביל את הספורט.

<יעל ארד כהנא: בסוף ההישגים באים מההון האנושי, לא מהמתקנים.

<יעל ארד כהנא: עכשיו אני רוצה להיכנס ללב של הדברים.

<יעל ארד כהנא: אני לא רוצה לדבר עכשיו על הצינור, על המנגנון, אני בהחלט חושבת שגם משרד הספורט מכיר בחסרונות ועושה מאמץ גדול לתקן אותם וגם עלו הרבה רעיונות ואני מקווה מאוד שהדברים יסתדרו, אני רוצה לדבר על המועצה הלאומית לספורט.

<יעל ארד כהנא: המועצה הלאומית, יש כאן אנשים סביב השולחן שיש להם מטרה לגמד את המועצה הלאומית.

<יעל ארד כהנא: זה נורא לא נוח, זה לא נוח שחוץ מאנשי המשרד עוד אנשים מתערבים בשיקולים ובהחלטות ושצריך להתווכח ושצריך להסביר ושצריך לתקן טעויות.

<יעל ארד כהנא: אני ארבע שנים יושבת במועצה הלאומית, הרבה מאוד טעויות שנעשו לצד הרבה מאוד דברים טובים שהמשרד הביא, אבל הרבה מאוד דברים שהמשרד הביא לאורך השנים האלה, אם לא נציגי הספורט שמבינים והרבה פעמים חרוצים ולומדים ומייצגים את הדעה של השטח היו נעשות הרבה טעויות.

<יעל ארד כהנא: אני חושבת שאפילו במישור צניעות, של אנשים שיושבים פה מסביב לשולחן, ואני בטוחה שבתוך תוכם הם יודעים את זה, צריך לשמר את השותפות בין הספורט ל - - - השותפות הזאת קיימת מ-1952, גם בטוטו, גם בדרכים אחרות, ולא יעלה על הדעת שיפרקו אותה.

<יעל ארד כהנא: ואם יפרקו אותה, אני חייבת להגיד משהו, יושבים פה כמה יועצים משפטיים, כולל היועצת המשפטית ממשרד המשפטים שהופתעתי לשמוע שהיא לא בקיאה בחומר שלשמו היא הייתה אמורה - - -

רחל עזריה: לא, זה לא - - - עזבי.

<ורד קירו-זילברמן: בואו לא נחלק ציונים.

<יעל ארד כהנא: זה בסדר, גם אנחנו, אתם יודעים, שומעים הרבה מאוד דברים ממה שקורה, אומרים לנו שאי אפשר להשאיר את המועצה קובעת, אני מבינה שזה לא נעים, גברתי, אבל אומרים לנו שאי אפשר להשאיר את המועצה קובעת בגלל הנושא המשפטי ובסוף בנושא המשפטי אומרים 'אנחנו לא יודעים למה'.

<יעל ארד כהנא: אז אני למדתי במשרד הספורט בארבע השנים האחרונות שכל דבר שלא רוצים להעביר אומרים 'יש בעיה משפטית', אבל כשרוצים להעביר - -

עיסאווי פריג': לא רק בספורט.

<יעל ארד כהנא: - - אז יודעים לפתור את הבעיה המשפטית.

<יעל ארד כהנא: אז אני לא קונה את הנושא המשפטי, אני רוצה כאן בשם חבריי לוודא שלא מגמדים את המועצה ולא מסבירים לי ש'כן, אנחנו נמשיך לעבוד בתיאום'.

רחל עזריה: זהו, לסיום.

<יעל ארד כהנא: רחל, עוד מילה אחת.

<יעל ארד כהנא: אם יגמדו את המועצה אז אנחנו נבין את המסר, אנחנו נבין שלא רוצים אותנו.

<יעל ארד כהנא: אני לא על תקן יועצת, על ייעוץ משלמים לי הרבה כסף במגזר הפרטי, אני על תקן שותפה כנציגת הספורט ואם רוצים יועצים שישכרו יועצים בכסף.

<יעל ארד כהנא: אם רוצים שותפים, רוצים באמת, אז בבקשה למצוא את המנגנונים המתאימים כדי שהספורט בישראל יהיה שותף מלא לכל מה שמתנהל ולא יעשו דברים, מה שנוח יחליטו ומה שלא נוח יגידו שזה הייעוץ המשפטי.

רחל עזריה: אוקיי, בסדר גמור.

רחל עזריה: אנדריי אוזן.

רחל עזריה: אם יש לך משהו ספציפי שטרם נאמר.

<אנדריי אוזן: בוודאי, באתי במיוחד מבאר שבע.

<אנדריי אוזן: צהריים טובים, שלום לכולם.

<אנדריי אוזן: היות שזה דיון מסכם אני רוצה לפחות - - -

רחל עזריה: לא, יהיה עוד דיון.

רחל עזריה: הדברים עוד לא סגורים.

<אנדריי אוזן: ככה אמרו לי, לכן באתי ואני רוצה שדבריי יירשמו.

<אנדריי אוזן: ברשותך, אני אדבר קצת יותר משתיים-שלוש דקות כי הדברים הם חשובים.

רחל עזריה: אנחנו לא נוכל טכנית.

רחל עזריה: שתי דקות.

<אנדריי אוזן: אוקיי.

<אנדריי אוזן: אני למדתי דבר אחד, שדבר טוב לא משנים.

<אנדריי אוזן: התחילו פה בדיון עם הנושא של ההימורים ואנחנו הגענו לחוק הספורט.

<אנדריי אוזן: כשמדברים על חוק הספורט, שדנו עליו כשהוקמה המועצה קרוב ל-14 שנה, לא יודע כמה שנים, היום בכמה ישיבות, בכמה דיונים לא מהותיים בנושא הספורט הולכים לבטל את זה.

<אנדריי אוזן: אם היו באים ודנים על חוק הספורט, אני שואל שאלה פשוטה וכיושב ראש מועצה יחסית חדש, חצי שנה בתפקיד, אני שואל איפה איגום התקציבים, איפה איגום המחשבות, איפה איגום הפעולות.

<אנדריי אוזן: פועלים בתחום הספורט לא משרד אחד, לא שניים, לא שלושה, הבוקר קראתי שמשרד השיכון - - -

רחל עזריה: אבל, אדוני, מה - - -

<אנדריי אוזן: רגע, תני לי.

רחל עזריה: תשמע, אדוני, תראה, בשעה 11:00 יגיעו סדרנים ויוציאו אותנו מהדיון.

<אנדריי אוזן: אוקיי, אני אשתדל לקצר.

רחל עזריה: לא, זה לא להשתדל, יש לך עוד 55 שניות.

<אנדריי אוזן: אוקיי, יהיו 55 שניות.

<אנדריי אוזן: בכל מקרה אני לא שמעתי את האוצר שבא והיום עושה את השינוי, מוביל את השינוי הזה ואומר למה לא לאגם את התקציבים.

<אנדריי אוזן: לא לאגם את הפעולות, איפה משרד החינוך שהוא קשור קשר בלתי נפרד עם הספורט?

<אנדריי אוזן: ובאים ומקבלים שתי החלטות.

<אנדריי אוזן: אני לא נכנס לעניין של הטוטו, זה עניין אחר לגמרי, אבל יש מועצה שעובדת יד ביד ואני אומר לכם, כי אני נציג למעשה שני השרים, המועצה עובדת יד ביד עם נציגי משרד הספורט ועם הנציגים של הארגונים והאיגודים ואנחנו למעשה לא מקבלים שום החלטה שנוגדת את התכניות, את הבקשות של משרד הספורט, למה להרוס את זה?

<אנדריי אוזן: הרי לספורט, אם אין לך את המשוגעים לעניין אין ספורט.

<אנדריי אוזן: פה נציגי האיגודים ונציגי האגודות ונציגי הציבור הם אנשים שמשוגעים לעניין, החיבור הזה הוא חיבור מצוין.

<אנדריי אוזן: כשיוסי אומר שאין חצי היריון, אז מה הכוונה?

<אנדריי אוזן: שמשרד הספורט ינהל את העניינים והמועצה לא תהיה קיימת?

<אנדריי אוזן: אז שימו את זה על השולחן, לפחות בכבוד לאנשים שבאים בהתנדבות מלאה ואני אחד מהם, עושים את עבודתם בנאמנות, בהתנדבות, תבואו תגידו 'אתם לא רצויים, אין שום קשר בין הדברים', נפרק את המועצה.

<אנדריי אוזן: אבל אם זה יימשך זה יימשך רק לטובת הספורט, אף אחד לא יפסיד, והמרוויחים העיקריים זה יהיו נציגי משרד הספורט - - -

רחל עזריה: תודה רבה.

<אנדריי אוזן: דקה, אני משלים.

רחל עזריה: לא, אין לך.

רחל עזריה: אדוני, זה נגמר.

רחל עזריה: תודה רבה.

<אנדריי אוזן: באים לדבר שתי דקות?

<אנדריי אוזן: גם בבג"צ נתנו לי לדבר קצת יותר.

רחל עזריה: כי בבג"צ לא היו סדרנים, בבג"צ יכולים לדון כמה זמן שהם רוצים.

<אנדריי אוזן: אם זה דיון רציני אז תנו לאנשים לדבר.

רחל עזריה: בסדר, אז יש לנו דיון ביום ראשון.

רחל עזריה: אדוני, סליחה, אני מצטערת, אנחנו קיבלנו את המסר - - -

<אנדריי אוזן: מה זה שתי דקות?

<אנדריי אוזן: באים - - -

רחל עזריה: קיבלנו את המסר, הכול בסדר.

רחל עזריה: אנחנו הבנו מה שאתה אמרת.

<אנדריי אוזן: הכול לא בסדר, הכול לא בסדר.

רחל עזריה: טוב, בסדר.

רחל עזריה: בבקשה, אריק קפלן.

<אריק קפלן: אני לא אתייחס כרגע שוב לנושא ה - - - יש לנו הערות לחוק עצמו, אז אני שואל מתי - - -

רחל עזריה: ביום ראשון.

<אריק קפלן: ביום ראשון, אוקיי.

<אריק קפלן: אז לגבי הדברים, כשמורידים את המועצה מקבלת החלטות על נושא של קבלת מתקנים זה פוליטיזציה.

<אריק קפלן: אין שום סיבה ששר יקבל החלטה לבד ב - - - המתקנים במדינת ישראל.

<אריק קפלן: אני לא מבין למה הם לא רוצים ביוזמתם שאנחנו כספורט, כמי שנמצאים בשטח, לא נהיה שותפים.

<אריק קפלן: כשבמקום המועצה יבואו השרים, כנראה יש להם אינטרס שלא נהיה שותפים איך ייקבעו המתקנים במדינת ישראל.

<אריק קפלן: אני דווקא מצפה, ואני אומר את זה ממקום חיובי, אני בקשר מצוין עם המנכ"ל ועם גיא אטיאס ועם עופר בוסתן ואנחנו עובדים בצורה נהדרת ביחד, ואני לא אומר את בציניות, אמיתי, אני מצפה מהם, כמי שעובדים, כפי שהמנכ"ל ציין קודם, כפי שיעל ציינה קודם, המועצה עובדת לעילא ולעילא לטובת כולם, אנחנו מרוצים, הם מרוצים, במקום שהמשרד יבוא ויגיד 'חבר'ה, בואו נמשיך לעבוד ביחד', למה יש הרגשה של נגד?

<אריק קפלן: במקום שמשרד הספורט יהיה איתנו, ההרגשה שהם נותנים 'אנחנו לא רוצים אתכם'.

<אריק קפלן: זה פשוט, אמיתי, לא ברור לי, דווקא בגלל הקשר האישי הטוב שיש לכולנו פה עם אנשי המשרד.

<אריק קפלן: והיום הם פה וזה בסדר, נגיד לא נהיה, מחר לא יודע מה, המשרד יקבל - - -

<קריאה: יתבטל.

<אריק קפלן: לא יתבטל, אפילו יגיע לשם מכל מיני שיקולים קואליציוניים מישהו שלגמרי הספורט לא מעניינו לצורך העניין, מה יהיה?

<אריק קפלן: אין שום דבר, באמת, במקום שיבואו אלינו ויגידו 'חבר'ה, אנחנו רוצים להמשיך להיות איתכם יד ביד', זה מה שאנחנו רוצים לשמוע מהם.

<אריק קפלן: הלוא אנחנו לא אויבים, המטרה של הספורט היא אחת.

<אריק קפלן: לגיא ולעופר יש את אותה מטרה כמו שלנו, אין לי ספק בכלל, אז למה לא לעשות את זה ביחד?

<אריק קפלן: זה מה שאנחנו שואלים.

רחל עזריה: טוב, בסדר.

רחל עזריה: יורם אורנשטיין, מרכז הפועל.

<יורם אורנשטיין: אני אדבר רק על נקודה אחת שקשורה למתקנים, לדיון בקשר לשותפות.

<יורם אורנשטיין: אנחנו באיזה שהוא מקום נמצא, בתקופה הקרובה יש לי פורמולה שתאפשר הצדדים באמת כל אחד לשים את הידע שלו.

<יורם אורנשטיין: אני פשוט רוצה לומר בנושא המתקנים, נושא המתקנים במדינת ישראל הוא החשוב ביותר בכדי לבנות פה.

<יורם אורנשטיין: אנשים כאלה יבואו, אנשים כאלה יחזרו, יבואו אחרים, אבל נושא המתקנים הוא מאוד מאוד פיזי וכשאני רואה פה מהצד את החוק, שהשרים רשאים, זה פתח לדברים שקורים כבר היום בשטח.

<יורם אורנשטיין: המשמעות היא שהעניין של בניית המתקנים, צריכים להיות קריטריונים, תסתכלו בעמוד 7 בסעיף 8(ב)(2)(4), 'ולעניין זה רשאים השרים', כלומר שהשרים רשאים לאמץ את אמות המידה, דהיינו הם יכולים גם לאמץ דברים נוספים וזה פתח מסוכן מאוד למה שבעצם היום כביכול ולכאורה כבר קורה בשטח בנושא המתקנים.

<יורם אורנשטיין: את זה אני מבקש באמת לשנות.

<יורם אורנשטיין: יש לי עוד דברים נוספים, אבל מכיוון שזמננו קצר אני אשמור את זה ליום ראשון.

רחל עזריה: בסדר.

רחל עזריה: הילה ואלון שגם נרשמו, גם דיברתם בפעם שעברה וכרגע אין זמן.

<אלון גרנות: נקודה אחת.

רחל עזריה: לא, אתה מדבר כל מפגש, אנחנו לא יכולים, אני ממש צריכה לסיים.

רחל עזריה: לגבי עובדי הטוטו ששאל חבר הכנסת מקלב בדיון הקודם.

<תמיר כהן: אנחנו נענה.

<תמיר כהן: בהמשך לשאלתו של חבר הכנסת אנחנו ביררנו את הנקודה, גם מול אגף הממונה על השכר, נחזור רגע אחורה.

<תמיר כהן: קודם כל כחלק מהרפורמה אין שום כוונה להוריד ולו תקן של כוח אדם אחד במועצה.

<תמיר כהן: כמו שאמרתי, זה גם נקבע בהצעת התקציב שמאושרת על ידי השרים.

<תמיר כהן: זה דבר ראשון.

<תמיר כהן: לגבי העניין שמנכ"ל המשרד העלה שרוצים שתהיה אפשרות לקלוט במידת הצורך חלק מהעובדים שהיו במועצה לטובת שימור הידע במשרד, הנושא נבדק מול גורמי המקצוע באגף הממונה על השכר באוצר ומול נציבות שירות המדינה, אין צורך ככל הנראה בתיקון חקיקה לגבי זה, אלא בעבודה נציבותית עם אגף הממונה על השכר ואנחנו מייצרים את האפיק הזה כחלק מעבודת צוות היישום.

<לימור תוסיה כהן: גברתי, אפשר להתייחס רגע?

רחל עזריה: כן.

<לימור תוסיה כהן: אני אתייחס ממש בקצרה נוכח הזמן.

<לימור תוסיה כהן: לעניין ועדת היישום ערן עסיס פה איתי ואנחנו חברים בוועדת היישום, אנחנו מלווים כמובן את מה שמנכ"ל משרד הספורט ציין, השאיפה היא לייצר מעבר כמה שיותר חלק בין המצב היום לבין המצב העתידי ואנחנו נעשה את זה כמה שאנחנו יכולים.

<לימור תוסיה כהן: לעניין היותה של המועצה הלאומית קובעת או מייעצת, אני חושבת שלא ניתנה פה הדעת לזה שיש עשרות חוקים שמדברים על התייעצות עם גורמים אחרים ומעמד הייעוץ, אי אפשר לזלזל בו, כלומר שר לא יכול לקבל המלצה מגורם מייעץ ולהתעלם ממנה ולהחליט מה שבא לו.

<לימור תוסיה כהן: זה ממש לא המצב, כך לא נתפסים הדברים.

<לימור תוסיה כהן: שוב, זה מנגנון שקיים בשורה ארוכה של חוקים ובמידת הצורך אפשר לנסות להסביר את זה יותר לעומק או לעגן את זה בצורה יותר ברורה, ככל שזה יידרש.

<לימור תוסיה כהן: לעניין הניהול התקין.

<לימור תוסיה כהן: אני עשיתי אתמול בדיקה עם רשות התאגידים, שהם לא מיוצגים פה כיום.

<לימור תוסיה כהן: עמדתם היא שהתיקון שאמור לגרום לכך שכספי הספורט יחולקו בהתאם לנוהל תמיכות הוא רצוי, הוא צפוי להביא את העמותות לציות טוב יותר להוראות חוק העמותות מבחינת הגשת מסמכים במועד ובעמידה בכל הוראות החוק בהתאם לדרישות הרשם.

<לימור תוסיה כהן: לפי מה שנמסר להם מדובר ב-900 עמותות ספורט בערך, ההנחה היא שחלק מהן כבר היום עומדות בהוראות החוק מבחינת המועדים, מגישות מסמכים במועד, הם מקבלים את אישור ניהול תקין במועדים שממילא נדרשים לפי נוהל תמיכות של שר האוצר.

<לימור תוסיה כהן: אנחנו לא יודעים כמה מהעמותות האלה, מאותן ה-900, מקבלות היום אישור לפני פברואר, כמה לאחר מכן ולכן יש איזה שהיא הערכה שהמעבר הזה צפוי להביא לעומס גדול יותר במועדים הרלוונטיים ולכן כפי שהוצע פה על ידי האוצר כדאי לבחון, ואנחנו נבחן את זה, בין היתר במסגרת ועדת היישום, את ההחלה המדורגת הזאת לעניין אישור ניהול תקין.

<קריאה: מועדי הגשה.

<לימור תוסיה כהן: מועדי הגשת אישור ניהול תקין, כן.

<לימור תוסיה כהן: וגם במסגרת השיח הזה אתמול דובר על זה שאולי ישקלו את הצורך בהוספת כוח אדם מתאים לרשות התאגידים שיסייע גם בהקשר הזה.

רחל עזריה: טוב.

רחל עזריה: אני רוצה לסכם.

רחל עזריה: יש שתי סוגיות מרכזיות, יש קצת יותר, קודם כל לעניין של התקצוב.

רחל עזריה: אני אצטרך לעבוד איתכם שוב על ההסכם.

רחל עזריה: הדבר השני זה הנושא של המועצה הלאומית.

רחל עזריה: אני אעבוד מול משרד האוצר ביחד עם הנציגות של הוועד האולימפי לראות איך אנחנו מצליחים להגיע לאיזה שהם - - -

<גיא אטיאס: והמשרד הוא מאוד רלוונטי בסוף.

<קריאה: בשמחה.

<קריאה: אם נעשה את זה בשותפות זה יהיה מצוין.

רחל עזריה: אוקיי.

<גיא אטיאס: זה לא יכול להיות אחרת.

רחל עזריה: אנחנו גם נעשה את זה, אין בעיה, נעשה מפגש גם ככה.

רחל עזריה: אנחנו נצטרך לחפש פתרון.

רחל עזריה: לא נחה דעתי, אני לא מרגישה שיש לנו פה - - - התשובה לפיה זה פחות פוליטי, יותר פוליטי, בעיניי זו לא תשובה מספקת, אנחנו נצטרך להגיע פה להבנות.

רחל עזריה: גם לגבי מנגנון החלוקה, אני חושבת שהמנגנון כבר מתחיל להתייצב, עיסאווי.

עיסאווי פריג': כן, כן.

עיסאווי פריג': אני אשב איתם, אגיד להם איך אני רואה את הדברים.

רחל עזריה: אני חושבת שהמנגנון נשמע יותר טוב.

רחל עזריה: עיסאווי, אתה תשב איתם היום ואז נשמע לפעם הבאה אם יש איזה שהם שינויים.

רחל עזריה: זהו, אני חושבת שאלה הנושאים המרכזיים לקראת סיכום.

רחל עזריה: תהיה לנו עוד ישיבה ביום ראשון, אני מקווה שנצליח להגיע קצת יותר מכונסים.

<דודי קופל: התייחסות קצרה לנושא הצביעה של התקציב.

<דודי קופל: האמירה שלנו היא שבעצם מדובר בהוראה שתסתור את כל העקרונות של יציאת התקציב שקבועות כיום גם בחוק יסוד וגם בחוק וגם תסתור את כל הדרך המקובלת והראויה לניהול התקציב.

<דודי קופל: במה זה מתבטא?

<דודי קופל: חוק יסוד משק המדינה מדבר על כך שתקציב המדינה ייקבע בחוק ויהיה לשנה אחת.

<דודי קופל: בעצם האמירה כאן שאנחנו באים וצובעים חלק מהתקציב ואומרים שהתקציב הזה יתגלגל משנה לשנה ובעצם קובעים כבר מראש מה יהיה התקציב מכאן ואילך בכל התקציבים הבאים וזה בעצם מעלה שאלות באשר לעמידה בהוראה הזו, מכיוון שהתקציב לא נקבע לשנה אחת אלא נקבע כרגע בחוק באופן קבוע לשנים הבאות.

<דודי קופל: כאמור, כל התקציבים נקבעים בחוק התקציב לשנה, במקרים מסוימים לשנתיים, אם יש הוראות שעה כפי שהיו בעבר, אבל לא יותר מכך.

<דודי קופל: ניהול התקציב נעשה באמצעות חוק יסודות התקציב ובאמצעות היכולת להעביר ובין היתר לבצע באמצעות חוק יסודות התקציב את ה - - - הנדרשים בהתאם לצורך, בהתאם לשיקול הדעת של הממשלה ובהתאם לאישור של הכנסת במקרים המתאימים.

<דודי קופל: כאן אנחנו מדברים על הגבלה משמעותית גם של שיקול הדעת של הממשלה וגם של שיקול הדעת של הכנסת בהקשר הזה.

<דודי קופל: אין לכאורה טעם שלפיו נגיד שדווקא תקציב הספורט צריך להיות קבוע ומשוריין ולא תקציב הביטחון או תקציב החינוך או תקציב הרווחה, שזו המשמעות בעצם.

<דודי קופל: אנחנו שומטים את שיקול הדעת - - -

רחל עזריה: למרות שאני חייבת לומר, יש בזה משהו שהוא לא מדויק, כי בתקציב המדויק - - -

עיסאווי פריג': זה לא מדויק.

עיסאווי פריג': אני לא רוצה להגיד יותר חמור, זה בכלל לא מדויק, מה שאתה אומר עכשיו.

רחל עזריה: בתקציב הביטחון ובתקציב החינוך יש הסכמים קיבוציים, יש הרבה מאוד עוגנים שהם נעולים והם לא נתונים לשינוי.

<איליה כץ: זה בתוך הממשלה, זה לא בחוק.

רחל עזריה: זה לא משנה, אבל זה נעול, יש קטעים נעולים ופה בעצם אומרים שהדברים לא היו מעולם.

<איליה כץ: הכנסת רשאית לא לאשר, הממשלה יכולה לסכם שתקציב הביטחון יגדל ל-200 מיליארד שקל והכנסת רשאית להגיד לא, לא יגדל.

רחל עזריה: בסדר, אוקיי, אבל פה אין לנו מסלולים מקבילים.

רחל עזריה: כמו שאנחנו רואים, יש לנו פה חוסר נחת מצד החברים, אנחנו נצטרך לעשות פה עוד איזה שהוא סיבוב של עבודה ואני מאוד מקווה שנצליח.

רחל עזריה: אנחנו ניפגש ביום ראשון בבוקר, אני מאוד מקווה שזו תהיה ישיבה אחרונה.

רחל עזריה: חג פורים שמח וצום קל לצמים.